
Profil biografic 


Filozof şi etnolog, Claude Levi-Strauss s-a născut 
la Bruxelles la 28 noiembrie 1908. Incheindu-şi studiile 
la Paris cu titlul de agrege 1 în filozofie, se consacră 
mai întîi învăţămîntului, apoi, în 1935, pleacă în 
Brazilia, unde ocupă catedra de sociologie a universi- 

A . w 1 

taţii din Săo Paulo. In această perioadă renunţă la 
filozofie în favoarea etnologiei şi conduce mai multe 
expediţii ştiinţifice în Matto Grosso şi în Amazonia de 
sud. 

Din 1942 în 1945 este profesor la New Yorf^ School 
for Social Research . în 1950 este numit director la Ecole 
pratique des Hautes Etudes (catedra de religii com¬ 
parate ale popoarelor fără scriere); din 1959 pînă în 
1982 ocupă catedra de antropologie socială de la 
College de France . 

Lucrările sale au făcut din Claude Levi-Strauss 
una din figurile cele mai marcante ale etnologiei şi 

1 Titlu care îi permite posesorului să fie profesor de liceu 
sau cadru didactic universitar la unele facultăţi (drept, 
ştiinţe economice, medicină, farmacie) (n . t.). 

gîndirii contemporane. „Etnologia — îi place să afir¬ 
me — este pentru ştiinţele umane cam ceea ce a fost, la 
începuturile ei, astronomia pentru ştiinţele fizice în 
formare. Societăţile pe care le studiem ne apar ca nişte 
obiecte îndepărtate în timp sau în spaţiu. Din acest 
motiv, nu putem să le observăm decît proprietăţile 
esenţiale. Studiind astfel de la distanţă un mare număr 
de societăţi, cred că ajungem să desprindem cu mai 
multă uşurinţă caracterele fundamentale ale societăţii 
umane în general". 


1. Rasă si cultură 

A 


într-o colecţie de lucrări destinate luptei împotriva 
prejudecăţilor sociale 2 , o discuţie despre contribuţia 
raselor umane la civilizaţia mondială ar putea să 
surprindă. Ar fi inutil să iroseşti atîta talent şi efort ca 
să demonstrezi că, în stadiul actual de dezvoltare a 
ştiinţei, nimic nu poate susţine superioritatea sau 
inferioritatea intelectuală a unei rase în raport cu alta, 
decît doar pentru a reda în mod mascat consistenţa 
noţiunii de rasă, părînd a demonstra astfel că marile 
grupuri etnice care compun omenirea au adus, prin 
ele însele, contribuţii specifice la patrimoniul comun. 

Dar nimic nu este mai străin scopului nostru decît 
o astfel de încercare, care ar reuşi cel mult să formuleze 
o doctrină rasistă pe dos. Atunci cînd se încearcă o 
caracterizare a raselor biologice pe baza unor proprie¬ 
tăţi psihice specifice, se produce o îndepărtare de la 
adevărul ştiinţific, fie că acestea sînt definite într-un 
mod pozitiv, fie negativ. Nu trebuie să uităm că nici 

2 Colecţia „Folio/ Essais" de la editura pariziană 
Gallimard ( n . t.). 

măcar Gobineau J , pe care istoria îl consideră părintele 
teoriilor rasiste, nu concepea „inegalitatea raselor uma¬ 
ne' 1 din punct de vedere cantitativ, ci calitativ: pentru 
el, marile rase primitive care alcătuiau omenirea la 
începuturile sale — albă, galbenă, neagră —, erau nu 
atît inegale în valoare absolută, cît diverse în aptitu¬ 
dinile lor specifice. Tara degenerării se datorează, după 
părerea lui, mai degrabă metisajului decît poziţiei 
fiecărei rase pe o scară valorică valabilă pentru toate; 
prin urmare, degenerarea loveşte în mod inevitabil 
întreaga omenire, condamnată, fără deosebire de rasă, 
la un metisaj din ce în ce mai accentuat. Dar eroarea 
de fond a antropologiei constă în confuzia între o 
noţiune pur biologică, aceea de rasă (de altfel, presu- 
punînd că această noţiune, chiar pe un asemenea teren 
limitat, poate să pretindă obiectivitate, ceea ce genetica 
modernă contestă 3 4 ) şi producţiile sociologice şi psiho¬ 

3 Joseph-Arthur, conte de Gobineau (n. 1816, Ville- 
-d’Avray, Franţa, m. 1882, Torino, Italia) — diplomat, 

scriitor, etnolog; cunoscut mai ales pentru lucrarea sa 
în patru volume Essai sur l’inegalite des races humaines 

(1853-1855) (n. t.). 

A 

4 In legătură cu implicaţiile descoperirilor moderne ale 
ştiinţei asupra noţiunii de rasă, a se vedea şi articolul 
Rasă şi cultură , publicat de Claude Levi-Strauss în 1971, 
în Revue internaţionale des Sciences sociales , voi. XXIII, 
nr. 4, reprodus şi în volumul Claude Levi-Strauss. Textes 
de et sur Claude Levi-Strauss reunispar Raymond Bellour 

et Catherine Clement , ed. Gallimard, 1979, p. 427-462; 


9 


Rasă şi cultură 


logice ale culturilor umane. O dată ce a comis această 
eroare, Gobineau s-a găsit închis în cercul infernal 
care duce de la o eroare intelectuală, ce nu exclude 
buna-credinţă, la legitimarea involuntară a tuturor 
tentativelor de discriminare şi exploatare. 

De aceea, cînd vorbim, în acest studiu, despre 
contribuţia raselor umane la civilizaţie, nu vrem să 
spunem că aportul cultural al Asiei sau al Europei, al 
Africii sau al Americii şi-ar găsi originalitatea în faptul 
că aceste continente ar fi, în mare, populate de locuitori 
de rase diferite. Dacă această originalitate exista — şi 
lucrul acesta nu poate fi pus la îndoială —, ea se 

în acest articol, autorul reia pe scurt ideile prezentului 
eseu, cu unele nuanţări, aducînd totodată noi argumente 
în încercarea sa de a demonstra inconsistenţa însăşi a 
noţiunii de rasă: 1. concluziile antropologilor americani 

J. E. Kilbride, M. C. Robbins şi Ph. L. Kilbride, cu 

privire la diferenţele de comportament motor şi de 
temperament dintre nou-născuţii africani şi cei ameri¬ 
cani, albi şi negri (publicate în American anthropologist , 
voi. 72, nr. 6, 1970); 2. rezultatele studiilor genetice 
efectuate de J.V Neel asupra unor triburi sud-americane, 
apropiate geografic între ele, dar foarte diferite din punct 
de vedere genetic, avînd reguli stricte referitoare la 
stabilirea căsătoriilor; 3. concluziile enunţate de savan¬ 
tul american F.B. Livingstone {American anthropologist , 
voi. 60, nr. 3, 1958), referitoare la rezultatele unui studiu 
comparativ al răspîndirii malariei, a genei umane răs¬ 
punzătoare de boala numită siklemie, a limbilor şi a 
culturilor din toată Africa de vest {n. t.). 

datorează unor circumstanţe geografice, istorice şi 
sociologice, şi nu vreunor aptitudini distincte, ţinînd 
de constituţia anatomică sau fiziologică a negrilor, 
galbenilor sau albilor. Ni s-a părut că, în măsura în 
care această colecţie de lucrări a încercat să afirme 
punctul de vedere negativ, ea risca, în acelaşi timp, să 
lase în plan secund un alt aspect, la fel de important, 
din viaţa omenirii: este vorba de faptul că ea nu se 
dezvoltă sub semnul unei monotonii uniforme, ci al 
unor moduri de existenţă extrem de variate ale socie¬ 
tăţilor şi civilizaţiilor; această diversitate intelectuală, 
estetică, sociologică, nu are nici o legătură de tip 
cauză-efect cu aceea care există în plan biologic pentru 
anumite aspecte observabile ale grupărilor umane: ea 
este doar paralelă cu ea, dar pe un alt plan. Insă, în 
acelaşi timp, prima se deosebeşte de cealaltă prin două 
trăsături importante. In primul rînd, ea se situează pe 
o altă scară de mărime. Există cu mult mai multe 
culturi umane decît rase umane, din moment ce unele 
se numără cu miile, iar celelalte, cu unităţile: două 
culturi elaborate de oameni aparţinînd aceleiaşi rase 
pot fi la fel de diferite, sau chiar mai diferite decît două 

A 

culturi create de grupuri rasiale îndepărtate, in al doilea 
rînd, spre deosebire de diferenţa dintre rase, unde 
interesează în principal originea lor istorică şi distri¬ 
buţia lor în spaţiu, diferenţa dintre culturi ridică 
numeroase probleme, căci se poate pune întrebarea 
dacă ea constituie pentru omenire un avantaj sau un 

inconvenient, întrebare de ansamblu care implică, 
desigur, multe altele. 

în sfîrşit, noi trebuie să ne întrebăm, cu precădere, 
în ce constă această diversitate, cu riscul de a vedea că, 
abia lipsite de baza lor biologică, prejudecăţile rasiste 
reapar pe un nou teren. Căci ar fi inutil să-l fi deter¬ 
minat pe omul de pe stradă să renunţe la a atribui o 
semnificaţie intelectuală sau morală faptului că cineva 
are pielea neagră sau albă, părul lins sau creţ, dacă nu 
poţi să-i răspunzi la o altă întrebare la care el — ne-o 
dovedeşte experienţa — ajunge imediat: dacă nu există 
aptitudini rasiale înnăscute, atunci cum să explici 
faptul că civilizaţia dezvoltată de omul alb a făcut 
progrese imense, cunoscute de noi toţi, în timp ce 
civilizaţiile create de popoarele de culoare au rămas în 
urmă, unele la jumătatea drumului, altele avînd o 
întîrziere de mii sau zeci de mii de ani ? Prin urmare, 
nu putem pretinde că negînd problema inegalităţii 
raselor am şi rezolvat-o, dacă nu ne preocupăm şi de 
problema inegalităţii, sau a diversităţii culturilor uma¬ 
ne — pentru că măcar în fapt, dacă nu şi de drept, în 
opinia publică, cele două probleme sînt strîns legate. 
















2. Diversitatea culturilor 

Pentru a înţelege cum şi în ce măsură diferă 
culturile umane între ele, dacă aceste diferenţe se 
anulează, se contrazic sau formează un ansamblu 
armonios, trebuie mai întîi să încercăm să le inventa¬ 
riem. Dar aici încep şi dificultăţile, deoarece trebuie să 
înţelegem că între culturile umane diferenţele nu sînt 
de acelaşi tip şi nici nu ţin de acelaşi plan. Mai întîi, 
sîntem în prezenţa unor societăţi juxtapuse în spaţiu, 
unele apropiate, altele îndepărtate, dar, oricum, con¬ 
temporane. Apoi, trebuie să ţinem seama de formele 
de viaţă socială care s-au succedat în timp şi pe care 

I 

nu le putem cunoaşte prin experienţă directă. Oricine 
poate să se transforme în etnograf şi să meargă să 
cunoască pe viu existenţa unei societăţi care îl intere¬ 
sează ; din contra, chiar devenind istoric sau arheolog, 
el nu va intra în contact direct cu o civilizaţie dispărută 
decît prin cunoaşterea documentelor scrise sau a 
monumentelor figurative pe care această societate — I 

sau altele — le vor fi lăsat despre ea. Apoi, nu trebuie să 
uităm că societăţile contemporane care nu cunosc 




13 


Rasă şi cultură 


scrierea, cum ar fi acelea pe care le numim „sălbatice“ 
sau „primitive* 1 , au fost, la rîndul lor, precedate de 
altele, a căror cunoaştere este practic imposibilă, chiar 
şi indirect; într-un inventar conştiincios ar trebui să le 
rezervăm multe căsuţe albe, fără îndoială în număr cu 
mult mai mare decît al celor în care am fi în stare să 
înscriem ceva. Se impune o primă constatare: diversi¬ 
tatea culturilor umane este şi în prezent, ca şi în trecut, 
cu mult mai mare şi mai cuprinzătoare decît o vom 
putea noi cunoaşte vreodată. 

Dar, chiar copleşiţi de umilinţă şi convinşi fiind 
de această limitare, ne vom lovi de alte probleme. Ce 
trebuie să înţelegem prin culturi diferite ? Unele par a 
fi diferite, dar, dacă se trag dintr-un trunchi comun, 
ele nu se deosebesc precum două societăţi care n-au 
avut legături în nici un moment al dezvoltării lor. 
Astfel, vechiul imperiu al incaşilor din Peru şi cel din 
Dahomey •* se deosebesc unul de celălalt mai mult 
decît, să spunem, Anglia şi Statele Unite de astăzi, 
deşi aceste două societăţi din urmă trebuie tratate şi 
ele ca nişte societăţi distincte. Dimpotrivă, societăţile 
care au intrat recent în contacte strînse par a oferi 

5 Fost regat african, ajuns la apogeu în secolul al 
XVII-lea; devine colonie, inclusă în Africa occidentală 
franceză în 1895 şi îşi cîştigă independenţa în 1960. în 
1975 devine Republica populară Benin, avînd un regim 

A 

marxist-leninist pînă în 1990. In prezent se numeşte 
Republica Benin, avînd capitala la Porto-Novo ( n . t.). 

imaginea unei aceleiaşi civilizaţii, cînd, de fapt, ele au 
ajuns aşa pe căi diferite, pe care nu avem dreptul să le 

A 

neglijăm. In societăţile umane coexistă forţe care 
lucrează în direcţii opuse, unele tinzînd spre menţi¬ 
nerea şi chiar spre accentuarea caracterelor particulare, 
celelalte acţionînd în sensul convergenţei şi afinităţii. 
Studiul limbajului oferă exemple frapante de astfel de 
fenomene. Astfel, în timp ce limbi cu aceeaşi origine 
au tendinţa de a se diferenţia unele în raport cu celelalte 
(ca de exemplu rusa, franceza şi engleza), limbi cu 
origini diferite, dar vorbite pe teritorii alăturate, dez¬ 
voltă caractere comune: de exemplu rusa s-a înde¬ 
părtat din unele puncte de vedere de celelalte limbi 
slave, apropiindu-se, cel puţin prin unele trăsături 
fonetice, de limbile ugro-finice şi turcice vorbite în 
imediata sa vecinătate geografică. 

Cînd studiezi asemenea aspecte — iar alte domenii 
ale civilizaţiei, cum ar fi instituţiile sociale, arta, religia 
ar putea oferi, cu uşurinţă, suficiente exemple asemă¬ 
nătoare —, ajungi să te întrebi dacă nu cumva societăţile 
umane sînt caracterizate, în privinţa raporturilor lor 
reciproce, printr-un anume optimum de diferenţe ce 
n-ar trebui depăşit şi sub care, de asemenea, n-ar 
putea să coboare fără pericol. Acest optimum ar varia 
în funcţie de numărul societăţilor, de importanţa lor 
numerică, de distanţa geografică dintre ele şi de mijloa¬ 
cele de comunicare (materiale şi intelectuale) de care 

dispun. într-adevăr, problema diversităţii nu se pune 
numai în cazul culturilor privite în relaţiile lor reci¬ 
proce, ci şi în interiorul fiecărei societăţi, în toate 
grupurile care o compun: castele, clasele, mediile 
profesionale sau confesionale etc. dezvoltă anumite 
diferenţe cărora fiecare grup le acordă o importanţă 
extremă. Se poate pune întrebarea dacă nu cumva 
această diversificare internă tinde să se accentueze 
atunci cînd societatea devine, sub alte aspecte, mai 
cuprinzătoare şi mai omogenă; aşa s-a întîmplat pro¬ 
babil în vechea Indie, unde sistemul împărţirii în caste 
a înflorit ca urmare a instaurării hegemoniei ariene. 

Prin urmare, noţiunea de diversitate a culturilor 
umane nu trebuie concepută într-un mod static. 
Această diversitate nu este aceea a unei eşantionări 
inerte sau a unei catalogări seci. Fără îndoială că 
oamenii au elaborat culturi diferite din cauza depărtării 
geografice, a particularităţilor mediului şi a ignorării 
existenţei restului lumii; dar această observaţie n-ar fi 
riguros adevărată decît dacă fiecare cultură sau fiecare 
societate s-ar fi închegat şi s-ar fi dezvoltat izolată de 
toate celelalte. Or lucrurile nu se petrec astfel niciodată, 
cu unele rare excepţii, cum ar fi cazul tasmanienilor 
(dar şi în acest caz, doar pentru o perioadă limitată). 
Societăţile umane nu sînt niciodată singure; cînd par 
cu totul izolate, ele se prezintă totuşi sub formă de 
grupuri sau de cete. Astfel, nu este exagerat să presu- 

punem că civilizaţiile nord-americane şi sud-ameri- 
cane au fost aproape rupte de restul lumii pe o perioadă 
ce se întinde între zece mii şi douăzeci şi cinci de mii 
de ani. Dar acest important segment izolat al omenirii 
era format dintr-o mulţime de societăţi mari şi mici, 
care aveau legături foarte strînse între ele. Şi, pe lîngă 
diferenţele datorate izolării, există cele, la fel de impor¬ 
tante, datorate apropierii: dorinţa de a se opune, de a 
se diferenţia, de a se individualiza. Multe obiceiuri 
s-au născut nu din vreo necesitate internă sau dintr-o 
întîmplare favorizantă, ci numai din dorinţa de a nu 
rămîne în urmă faţă de un grup vecin ce supunea 
unor uzanţe stricte un domeniu în care nimeni din 
grup nu se gîndise pînă atunci să impună vreo regulă. 
Prin urmare, diversitatea culturilor umane nu trebuie 
să ne conducă la o observaţie fragmentară sau fragmen¬ 
tată. Ea depinde mai puţin de izolarea grupurilor 
decît de relaţiile care le unesc. 


3. Etnocentrismul 


Şi totuşi se pare că diversitatea culturilor a fost 
rareori înţeleasă de oameni drept ceea ce este: un 
fenomen natural, rezultînd din raporturile directe sau 
indirecte dintre societăţi; ei au văzut în aceasta mai 
degrabă un fel de monstruozitate sau de scandal; în 
acest domeniu, progresul cunoaşterii a constat nu atît 
în abandonarea acestei iluzii în folosul unui punct de 
vedere mai exact cît, mai ales, în acceptarea ei sau în 
găsirea unui mod de a se resemna. 

Cea mai veche atitudine, bazată, fără îndoială, pe 
fundamente psihologice solide, de vreme ce tinde să se 
manifeste în fiecare dintre noi, atunci cînd sîntem 
puşi într-o situaţie neaşteptată, constă, pur şi simplu, 
în a respinge formele culturale, morale, religioase, 
sociale, estetice, ce sînt foarte diferite de cele pe care le 
considerăm ca fiind ale noastre. Obiceiuri „de sălba- 
tici“, „aşa ceva este de neconceput la noi“, „n-ar trebui 
să se permită aşa ceva“ etc., sînt tot atîtea reacţii 
rudimentare ce traduc o nelinişte, o repulsie comună 
faţă de acele modalităţi de a trăi, de a crede sau de a 

gîndi care ne sînt străine. Astfel, antichitatea califica, 
fără excepţie, tot ceea ce nu făcea parte din cultura 
greacă (apoi greco-romană) drept barbar; şi civilizaţia 
occidentală a folosit, mai tîrziu, termenul de sălbatic, 
în acelaşi sens. Or, îndărătul acestor epitete se ascunde 
un acelaşi raţionament: se pare că barbar se referă, 
etimologic, la caracterul dezordonat şi nearticulat al 
cîntecului păsărilor, în opoziţie cu valoarea semnifi- 
cantă a limbajului uman; termenul sălbatic, adică 
„din pădure“, evocă şi el viaţa animală, opusă culturii 
umane. în ambele cazuri se neagă existenţa însăşi a 
diversităţii culturale şi se preferă excluderea din cultură 
şi plasarea în natură a tot ce nu este în conformitate cu 
normele în vigoare. 

Acest punct de vedere naiv, dar adînc înrădăcinat 
în majoritatea oamenilor, nici nu trebuie abordat, de 
vreme ce această lucrare îi dovedeşte pe deplin nete¬ 
meinicia. Va fi suficient să remarcăm acum că el 
ascunde un paradox destul de semnificativ. Acest mod 
de a gîndi, în numele căruia „sălbaticii 14 (sau toţi cei 
pe care vrem să-i considerăm ca atare) sînt plasaţi în 
afara omenirii, este tocmai atitudinea cea mai semni¬ 
ficativă şi mai distinctivă a sălbaticilor înşişi. Se ştie că, 
de fapt, noţiunea de omenire, înglobînd, fără deosebire 
de rasă sau de civilizaţie, toate formele speciei umane, 
a apărut foarte tîrziu şi are o răspîndire limitată. Nici 
măcar acolo unde ea pare să li atins cel mai înalt grad 

de dezvoltare nu este deloc sigur — iar istoria recentă o 
dovedeşte — că ar fi lipsită de echivocuri sau regrese. 
Dar, pentru o mare parte din specia umană, această 
noţiune pare să fi lipsit cu totul, de-a lungul a zeci de 
mii de ani. Omenirea nu se întinde dincolo de limitele 
tribului, ale grupului lingvistic, adesea chiar ale satu¬ 
lui; ba chiar, la multe populaţii aşa-zis primitive, 
membrii lor se desemnează cu un termen care înseam¬ 
nă „oamenii 44 (sau uneori - mai discret, să spunem -, 
„cei buni 44 , „cei foarte buni 44 , „cei desăvîrşiţi 44 ), însem- 
nînd şi faptul că celelalte triburi, grupuri sau sate nu 
dispun de virtuţi - sau nici de natură - umane, ci sînt 
compuse cel mult din „răi 44 , „proşti 44 , „maimuţoi proşti 44 
sau chiar „ouă de păduchi 44 . Adesea se ajunge pînă la a 
priva străinul chiar şi de acest ultim atribut, al realităţii, 
el fiind considerat o „fantomă 44 sau o „arătare 44 . Astfel 
se ajunge la situaţii curioase, în care interlocutorii au 
schimburi de replici dure. în Antilele Mari, cîţiva ani 
după descoperirea Americii, pe cînd spaniolii trimiteau 
comisii de anchetă pentru a cerceta dacă băştinaşii au 
sau nu suflet, aceştia din urmă scufundau de zor în 
apă prizonierii albi, pentru a verifica, printr-o supra¬ 
veghere îndelungată, dacă şi cadavrele acestora sînt 
sau nu supuse putrefacţiei. 

Această întîmplare bizară şi totodată tragică ilus¬ 
trează foarte bine paradoxul relativismului cultural 
(pe care îl găsim oriunde, sub alte forme): cu cît 

încerci să te delimitezi de o cultură sau de nişte 
obiceiuri, cu atît te vei asemăna mai bine cu ceea ce 
vrei să respingi. Refuzîndu-le apartenenţa la umanitate 
celor ce par a fi drept cei mai „sălbatici 1 * sau „barbari** 
dintre reprezentanţii săi, nu faci decît să adopţi una 
dintre atitudinile lor tipice. Barbar este mai ales acela 
care crede în barbarie. 

Fără îndoială că marile sisteme filozofice şi religi¬ 
oase ale omenirii — fie că este vorba de budism, de 
creştinism sau de Islam, fie de doctrina stoică, de cea 
kantiană sau marxistă — s-au ridicat în mod constant 
împotriva acestei aberaţii. Dar simpla proclamare a 
egalităţii naturale dintre toţi oamenii şi a fraternităţii 
care trebuie să-i unească, fără deosebire de rasă sau 
cultură, ne poate oarecum dezamăgi, deoarece negli¬ 
jează o diversitate reală evidentă, despre care nu este 
suficient să afirmi că nu afectează fondul problemei, 
ca să ai îndreptăţirea necesară de a-i nega, teoretic şi 
practic, existenţa. Astfel, în preambulul celei de a doua 
declaraţii a UNESCO despre problema raselor, pe 
drept cuvînt se face observaţia că „ceea ce îl convinge 
pe omul de pe stradă de existenţa raselor s 'nt simţurile, 
care o pun în evidenţă imediat, atunci cînd el vede 
împreună un african, un european, un asiatic şi un 
amerindiari*. 


Chiar şi importantele declaraţii ale drepturilor 
omului au şi forţa şi slăbiciunea de a enunţa un ideal 

ce adeseori omite faptul că omul nu-şi manifestă natura 
într-o omenire abstractă, ci în culturi tradiţionale, unde 
pînă şi schimbările cele mai revoluţionare lasă arii 
mari neatinse, şi care au apărut, ele însele, în funcţie 
de o situaţie strict delimitată în timp şi spaţiu. Prins 
între două tentaţii, de a condamna experienţele ce îl 
rănesc afectiv şi de a nega diferenţele, pe care nu le 
poate înţelege raţional, omul modern s-a lansat în 
sute de speculaţii filozofice şi sociologice pentru a 
stabili compromisuri zadarnice între aceste două extre¬ 
me şi pentru a explica diversitatea culturilor, căutînd 
în acelaşi timp să scape de senzaţia de scandalos şi de 
şocant pe care diversitatea culturală încă i-o mai 
inspiră. 

Dar, oricît de diferite şi bizare ar fi ele uneori, 
toate aceste speculaţii se reduc de fapt la o singură 
reţetă, pentru care termenul de fals evoluţionism este, 

y\ 

fără îndoială, cel mai potrivit. 1 n ce constă ea ? Foarte 
exact, este vorba de o încercare de a suprima diversi¬ 
tatea culturilor, prefacîndu-te că o accepţi fără rezerve. 
Pentru că, dacă privim diferitele stări ale societăţilor 
umane, atît pe cele vechi cît şi pe cele îndepărtate, ca 
pe nişte stadii sau etape ale unui proces de dezvoltare 
unic, după care, plecînd din acelaşi punct, diversele 
societăţi ar trebui să conveargă spre acelaşi scop, 
observăm de fapt că diversitatea nu este decît aparentă. 
Umanitatea devine astfel una singură şi identică sieşi; 

numai că această unitate şi această identitate nu se pot 
realiza decît progresiv, iar diversitatea culturilor ilus¬ 
trează momentele unui proces ce ascunde o realitate 
mai profundă sau îi întîrzie manifestarea. 

Această definiţie poate părea sumară dacă avem 
în vedere importantele cuceriri ale darwinismului. Dar 
acesta nu intră în discuţie, deoarece evoluţionismul 
biologic şi pseudoevoluţionismul pe care le avem în 
vedere aici sînt două doctrine foarte diferite. Prima a 
apărut ca o vastă ipoteză de lucru fondată pe observaţii, 
în care partea rezervată interpretării este extrem de 
redusă. Astfel, diversele tipuri constituind genealogia 
calului pot fi aranjate într-o serie evolutivă din două 
motive: primul este că trebuie un cal pentru a da 
naştere unui alt cal; al doilea, că straturile de pămînt 
suprapuse, din ce în ce mai vechi, conţin schelete din 
ce în ce mai deosebite, într-o serie pornind de la forma 
cea mai recentă pînă la cea arhaică. Astfel, este foarte 
probabil că Hipparion este cu adevărat strămoşul lui 
Equus caballus. Acelaşi raţionament se aplică, fără 
îndoială, şi în cazul speciei umane şi al raselor ei. Dar 
cînd treci de la faptele biologice la cele culturale, 
lucrurile se complică brusc. Se pot găsi în pămînt 
obiecte materiale şi se poate constata că, în funcţie de 
adîncimea straturilor geologice, forma sau tehnica de 
fabricaţie a unui anumit tip de obiect se modifică 
progresiv. Şi totuşi, o secure nu dă naştere altei securi, 

la propriu, ca în lumea animală. A afirma, în acest 
ultim caz, că o secure a evoluat plecînd de la alta, este 
o formulă metaforică şi aproximativă, lipsită de 
rigoarea ştiinţifică a expresiei similare, aplicate feno¬ 
menelor biologice. Iar ceea ce este adevărat în cazul 
obiectelor materiale, a căror existenţă fizică poate fi 
confirmată de sol, pentru o anumită epocă deter¬ 
minabilă, este cu atît mai adevărat pentru instituţii, 
credinţe, obiceiuri, al căror trecut ne este, în general, 
necunoscut. Noţiunea de evoluţie biologică cores¬ 
punde unei ipoteze avînd unul dintre cei mai înalţi 
coeficienţi de probabilitate ce se pot întîlni în domeniul 
ştiinţelor naturale, în timp ce noţiunea de evoluţie 
socială sau culturală nu reprezintă decît cel mult un 
procedeu seducător de prezentare a faptelor, dar care 
este periculos de comod. 

De altfel, această diferenţă, prea des ignorată, 
dintre adevăratul şi falsul evoluţionism, se explică prin 
datele lor de apariţie. Desigur, evoluţionismul socio¬ 
logic trebuie să fi primit un puternic impuls din partea 
evoluţionismului biologic dar, în fapt, îi este anterior. 
Fără a merge pînă la concepţiile antice (preluate de 
Pascal), ce identificau omenirea cu o fiinţă vie, par- 
curgînd stadiile succesive ale copilăriei, adolescenţei şi 
maturităţii, abia în secolul al XVIII-lea se observă o 
înflorire a schemelor fundamentale care vor fi în 
continuare obiectul atîtor manipulări: „spiralele 1 ' lui 

Vico 6 , cele trei „vîrste“ ale sale, anunţând cele trei 

ale lui Comte 7 . ,.scara“ lui Condorcet 8 . Cei 


,w * U 

stan 


doi fondatori ai evoluţionismului social, Spencer 9 10 şi 


Tylor , îşi elaborează şi îşi publică doctrina înainte 
de apariţia lucrării Originea speciilor sau fără s-o fi 
citit. Anterior evoluţionismului biologic ca teorie fun¬ 
damentată ştiinţific, evoluţionismul social nu este decît 
machiajul fals ştiinţific al unei vechi probleme filo¬ 
zofice despre care nu putem spune cu siguranţă dacă 
observaţia sau inducţia vor reuşi vreodată s-o rezolve. 


6 Giambattista Vico (n. 1668, Neapole, m. 1744) — gândi¬ 
tor italian, filozof al istoriei culturii şi a dreptului, autor 
al Noii ştiinţe (1725), considerat în zilele noastre precur¬ 
sor al antropologiei culturale sau etnologiei (; n . t.). 

7 Auguste Comte (n. 1798, Montpellier, m. 1857, Paris) — 

filozof francez considerat fondatorul sociologiei şi al 
pozitivismului, curent de gîndire ce stă la baza organi¬ 
zării politice a societăţilor modeme; cea mai importantă 
operă: Curs de filozofie pozitivă (1830-1844) {n. t.). 

8 Marie-Jean-Antoine-Nicolas de Caritat, marchiz de 
Condorcet (n. 1743, Ribemont, m. 1794, Bourg-la- 

-Reine) — filozof francez iluminist, adept al reformelor 
politice şi sociale (n. /.). 

9 Herbert Spencer (n. 1820, Derby, m. 1903, Brighton) — 

sociolog şi filozof englez, unul dintre primii adepţi ai 
evoluţionismului. A susţinut primatul individului faţă 
de societate şi pe cel al ştiinţei faţă de religie (n. t.). 

10 Sir Edward Burnett Tylor (n. 1832, Londra, m. 1917, 
Wellington) — antropolog englez considerat fondatorul 
antropologiei culturale {n. /.). 


4. Culturi arhaice şi culturi primitive 


Am arătat că fiecare societate poate să împartă 
culturile, din propriul ei punct de vedere, în trei 
categorii: cele care îi sînt contemporane, dar sînt 
situate în alt loc de pe glob; cele care s-au manifestat 
cu aproximaţie în acelaşi spaţiu, dar au precedat-o în 
timp şi, în sfîrşit, cele care au existat înaintea sa, într-un 
alt spaţiu decît cel în care se află ea. 

S-a văzut că aceste trei categorii nu pot fi cunoscute 

^ A 

decît foarte inegal. In cel din urmă caz, şi dacă este 
vorba de o cultură fără scriere, fără arhitectură şi 
dispunând doar de tehnici rudimentare (ca în cazul 
culturilor de pe o jumătate din spaţiul locuibil de pe 
glob şi pentru 90 până la 99%, în funcţie de regiune, 
din intervalul de timp scurs de la începuturile civili¬ 
zaţiei), se poate afirma doar că nu putem şti nimic 
despre ele, iar tot ce se afirmă în ceea ce le priveşte sînt 
doar ipoteze gratuite. 

Din contra, este foarte tentant să încerci să stabi¬ 
leşti, între culturile din primul grup, relaţii echivalînd 
cu o ordine a succesiunii lor în timp. Cum s-ar putea 

ca societăţile contemporane care nu cunosc electrici¬ 
tatea şi motorul cu aburi să nu ne trimită cu gîndul la 
faza corespunzătoare a evoluţiei civilizaţiei occiden¬ 
tale ? Cum să nu compari triburile indigene, care nu 
cunosc nici scrierea şi nici metalurgia, dar care trasează 
imagini pe pereţii stîncoşi şi îşi fac unelte din piatră, 
cu formele arhaice ale aceleiaşi civilizaţii ale cărei 
vestigii găsite în grotele din Franţa şi Spania le atestă 
similitudinea ? Asupra acestor lucruri s-a concentrat 
falsul evoluţionism. Şi totuşi, acest joc seducător, care 
ne atrage mereu, aproape irezistibil, este foarte pericu¬ 
los (oare călătorului occidental nu-i place să redes¬ 
copere „evul mediu“ în Orient, secolu lui Ludovic al 
XlV-lea în Pekinul de dinaintea primului război mon¬ 
dial şi „epoca de piatră “ printre indigenii din Australia 
sau Noua Guinee ?). Despre civilizaţiile dispărute nu 
cunoaştem decît unele aspecte, iar acestea sînt cu atît 
mai puţin numeroase cu cît civilizaţia luată în conside¬ 
rare este mai veche, aspectele cunoscute fiind singurele 
ce au putut supravieţui distrugerii timpului. Procedeul 
constă deci în a lua partea drept întreg, în a conchide, 
pe baza faptului că anumite aspecte ale celor două 
civilizaţii (una actuală, cealaltă dispărută) prezintă 
asemănări, că ar fi vorba de o analogie în toate privin¬ 
ţele. Or, nu numai că acest mod de a raţiona nu poate 
fi susţinut logic dar, într-un mare număr de cazuri, el 
este contrazis de fapte. 


27 


Culturi arhaice şi culturi primitive 


Pînă într-o epocă relativ recentă, tasmanienii şi 
patagonezii foloseau unelte din piatră cioplită, iar 
anumite triburi australiene şi americane încă le mai 
fabrică. Dar studierea acestor instrumente ne ajută 
prea puţin să înţelegem modul de folosire a uneltelor 
în epoca paleolitică. Cum se întrebuinţau faimoasele 
„pumnale“ n , a căror utilizare trebuie să fi fost foarte 
bine precizată, de vreme ce forma şi tehnica de fabri¬ 
caţie a acestora au fost riguros standardizate timp de o 
sută sau două sute de mii de ani, şi încă pe un teritoriu 
întinzîndu-se din Anglia pînă în Africa de Sud şi din 
Franţa pînă în China ? La ce or fi folosit neobişnuitele 
obiecte de silex plat, triunghiulare, de tip levallois 12 , 

11 In textul original, coup-de-poing : 1. box — armă actuală, 
metalică, avînd găuri pentru degete şi protuberanţe, 
folosită pentru a lovi; 2. armă şi unealtă preistorică de 
mînă, tăioasă , cioplită din silex; în pofida faptului că 
arma preistorică se utiliza prin izbire (sugerînd tradu¬ 
cerea box ), am preferat termenul pumnal datorită atri¬ 
butului tăios al acesteia şi modului complet diferit de 
prindere cu mîna ( n . £.). 

12 Termen derivat de la numele localităţii Levallois-Perret, 
de la periferia nord-vestică a Parisului, pe malul drept 
al Senei; levallois reprezintă un facies şi o tehnică de 
cioplire apărută în paleoliticul inferior (acheuleanul 
mijlociu) şi folosită pe scară largă în musterian, carac¬ 
terizată prin cioplirea unui nucleu de silex (prelucrat în 
prealabil într-o formă convexă) în aşchii mari şi plate, 
de forme diverse, avînd muchii tăioase pe trei laturi, a 
patra fiind plată şi aptă de a fi manipulată (n. t .). 

ce se găsesc cu sutele în adevărate depozite şi pentru a 
căror utilitate nu există încă nici o ipoteză ? Ce erau 
de fapt presupusele „bastoane de comandant" din os 
de ren ? Care putea fi tehnologia culturilor tardenoa- 
ziene , ce ne-au lăsat un număr incredibil de mici 
bucăţi de silex, cu forme geometrice deosebit de diver¬ 
sificate, dar prea puţine unelte cu dimensiuni potrivite 
pentru mîna omului ? Toate aceste incertitudini arată 
că între societăţile paleolitice şi anumite societăţi indi¬ 
gene contemporane există o singură asemănare: ele 
s-au folosit de unelte din piatră cioplită. Dar, chiar pe 
plan tehnologic, este dificil să mergem mai departe: 
modul de a prelucra materialul, tipurile de instru¬ 
mente, deci şi destinaţia lor, sînt diferite şi, de aceea, 
ne aduc prea puţine informaţii despre acest subiect. Şi 
atunci, cum am putea deduce mai multe despre limbaj, 
instituţii sociale sau credinţe religioase ? 

Una dintre cele mai cunoscute ipoteze ale evo- 
luţionismului cultural consideră picturile rupestre 
rămase de la comunităţile umane ale paleoliticului 
mijlociu ca fiind reprezentări magice legate de ritua¬ 
lurile de vînătoare. Raţionamentul este următorul: 

13 Termen derivat de la Tardenois, regiune din nord-estul 
Parisului, între rîurile Vesle şi Marne, la vest de Reims; 
tardenoazian reprezintă un facies cultural de la sfîrşitul 
epipaleoliticului (mezoliticului), caracterizat prin abun¬ 
denţa uneltelor microlitice, legate de inventarea arcului 
(vîrfuri de săgeată pedunculate), avînd ca forme geome¬ 
trice trapeze, triunghiuri, segmente de cerc ( n. ti). 

populaţiile primitive actuale au ritualuri de vînătoare 
care ni se par adesea lipsite de utilitate; picturile 
rupestre preistorice ne par şi ele, atît prin număr cît şi 
prin situarea lor în adîncul grotelor, la fel de lipsite de 
valoare utilitară; apoi, autorii lor erau vînători: deci 
ele serveau la ritualuri de vînătoare. Este suficient să 
enunţăm această argumentaţie implicită, pentru a-i 
aprecia inconsecvenţa. De altfel, ea are audienţă mai 
ales în rîndul nespecialiştilor, deoarece etnografii, 
cunoscînd bine aceste populaţii primitive, devenite 
peste noapte „hrană", printr-un canibalism pseudo- 
ştiinţific respectînd prea puţin integritatea culturilor 
umane, sînt de acord că nimic din faptele relatate nu 
permite formularea vreunei ipoteze credibile. Şi, din 
moment ce discutăm aici despre picturi rupestre, vom 
sublinia că, exceptînd picturile rupestre sud-africane 
(pe care unii le consideră opera unor indigeni dintr-o 
perioadă recentă), arta „primitivă" este diferită şi de 
arta civilizaţiilor magdaleniană 14 şi aurignaciană , 

14 Magdalenian — cultură de la sfîrşitul paleoliticului supe¬ 
rior, numită astfel după peştera La Madeleine din 
Tursac, Dordogne, Franţa; acum ating apogeul prelu¬ 
crarea osului, a cornului şi arta, mobiliară sau parietală, 
în legătură directă cu existenţa unei abundenţe de hrană 
şi, implicit, a unui timp disponibil pentru artă. Desenele 
policrome din peştera Altamira, Spania, aparţin civili¬ 
zaţiei magdaleniene ( n. t.). 

15 Aurignacian — cultură de la începutul paleoliticului 
superior, numită astfel după peştera Aurignac din 

dar şi de arta europeană contemporană. Aceasta pentru 
că arta primitivă se caracterizează printr-un foarte 
înalt grad de stilizare, mergînd pînă la o deformare 
extremă a realităţii, pe cînd arta preistorică este de un 
realism surprinzător. Am putea fi tentaţi chiar să vedem 
în aceste culturi originea artei europene, dar şi aceasta 
ar fi o inexactitate, de vreme ce, pe acelaşi teritoriu, 
arta paleolitică a fost urmată de alte forme, cu un 
caracter diferit; continuitatea în plan geografic nu 
schimbă cu nimic faptul că pe acelaşi teritoriu s-au 
succedat populaţii diferite, care nu cunoşteau sau 
ignorau opera înaintaşilor, fiecare aducînd cu ele 
credinţe, tehnici şi stiluri opuse. 

Prin stadiul la care ajunseseră civilizaţiile sale, 
America precolumbiană, în ajunul descoperirii ei, se 
asemăna cu civilizaţia europeană din neolitic. Dar 
această similitudine nu rezistă nici ea la o analiză 
riguroasă: în Europa, agricultura şi domesticirea ani- 

Haute-Garonne, Franţa; din această perioadă datează 
scheletul omului de Cro-Magnon , din specia Homo 
Sapiens ; apar primele manifestări certe de artă figurativă 
(figuri de animale) şi se pun bazele prelucrării masive a 
osului; în Europa de vest apar primele obiecte de artă 
utilizate ca podoaba; în Europa de est apar primele 
sculpturi propriu-zise, reprezentînd animale sau femei 
însărcinate, aşa-zisele reprezentări ale zeiţei Venus; în 
Europa de vest apar, la sfîrşitul perioadei aurignaciene, 
sute de picturi, gravări şi reliefuri în peşteri, cum este, 
de exemplu, peştera Lascaux din Franţa (n. /.). 

malelor au apărut împreună, în timp ce în America, o 
dezvoltare cu totul deosebită a agriculturii este însoţită 
de o necunoaştere aproape totală (sau, oricum, de una 

yv 

foarte limitată) a creşterii animalelor. In America, 
uneltele din piatră continuă să apară în economia 
agricolă care, în Europa, a fost legată de începuturile 
metalurgiei. 

Este inutil să dăm mai multe exemple. încercările 
făcute pentru a cunoaşte bogăţia şi originalitatea cultu¬ 
rilor umane şi pentru a le reduce la starea de replici 
întîrziate, mai mult sau mai puţin, ale civilizaţiei 
occidentale, întîmpină o altă dificultate cu mult mai 
mare: cu excepţia Americii, asupra căreia vom mai 
reveni, toate societăţile umane au în spatele lor un 
trecut ce este, în linii mari, la fel de grandios. Pentru a 
putea considera anumite societăţi drept „etape“ de 
dezvoltare ale altora, ar trebui să admitem că pentru 
cele din urmă a existat o evoluţie, pe cînd pentru 
celelalte nu, sau una prea lentă. Şi, într-adevăr, se 
vorbeşte adesea despre popoare „fără istorie“ (afirmând 
uneori că acestea sînt cele mai fericite). Această formulă 
eliptică exprimă doar faptul că istoria lor este şi va 
rămîne necunoscută, dar nu şi că ea nu ar exista. 
Timp de zeci şi poate chiar sute de mii de ani, au trăit 
şi acolo oameni care au iubit, au urît, au suferit, au 

yv # # , 

inventat, au luptat. In realitate nu există popoare-copu; 
toate sînt adulte, chiar şi cele care nu şi-au ţinut un 
jurnal al copilăriei şi adolescenţei. 

S-ar putea spune, fără îndoială, că societăţile 
umane şi-au folosit pînă acum inegal timpul, şi chiar, 
pentru unele din ele, acesta ar putea fi considerat un 
timp pierdut; că unele dădeau zor, în timp ce altele 
abia se tîrau de-a lungul drumului. Ajungem astfel să 
distingem două tipuri de istorie: una progresivă şi 
achizitivă, care acumulează descoperirile şi invenţiile 
pentru a construi mari civilizaţii, şi alta, poate la fel de 
activă şi avînd tot atîtea talente, dar lipsită de harul 
sintetic specific celei dintîi. Inovaţiile acestora, în loc 
să se adauge celor anterioare şi să fie orientate într-un 
acelaşi sens, s-ar fi adunat într-un fel de flux cu sens 
oscilant, care nu a ajuns să se îndepărteze suficient de 
direcţia iniţială. 

Această concepţie ni se pare mult mai flexibilă şi 
mai nuanţată decît punctele de vedere simpliste pe 

a b 

care le-am respins în paragrafele precedente. Ii vom 
putea deci rezerva un loc în încercarea noastră de 
interpretare a diversităţii culturilor, şi aceasta fără a le 
neglija pe celelalte. Dar, înainte de a ajunge acolo, 
mai trebuie să examinăm cîteva aspecte. 


5. Ideea de progres 


Trebuie să avem mai întîi în vedere culturile 
aparţinînd celui de-al doilea grup pe care l-am arătat: 
cele care au precedat istoric cultura — oricare ar fi ea — 
în perspectiva căreia ne plasăm. Situaţia lor este mult 
mai complicată decît în cazurile precedente, căci ipo¬ 
teza unei evoluţii, care pare atît de nesigură şi de 
fragilă cînd o aplicăm la ierarhizarea societăţilor con¬ 
temporane îndepărtate în spaţiu, pare în acest caz 
greu de contestat, ba chiar pare atestată direct de fapte. 
Cunoaştem, pe baza dovezilor concordante ale arheo¬ 
logiei, preistoriei şi paleontologiei, că Europa actuală 
a fost locuită mai întîi de diverse specii ale genului 
Homo, folosind unelte din silex cioplite grosolan; mai 
ştim că acestor prime culturi le-au urmat altele, în 
care cioplirea pietrei era mai fină, apoi cioplirea era 
însoţită de şlefuire şi de prelucrarea osului şi a filde¬ 
şului; mai ştim că au mai apărut olăritul, ţesutul, 
agricultura şi creşterea animalelor, asociate progresiv 
cu metalurgia, căreia îi putem descoperi şi ei diversele 
etape. Aceste forme succesive se ordonează deci în 

sensul unei evoluţii şi al unui progres: unele sînt 
superioare, iar celelalte inferioare. Dar dacă toate 
acestea sînt adevărate, cum s-ar putea ca existenţa 
acestor diferenţe să nu influenţeze, inevitabil, modul 
în care analizăm formele contemporane, dar prezen- 
tînd între ele diferenţe analoage ? Concluziile noastre 
anterioare riscă deci să fie puse în discuţie de acest 
nou aspect. 

Progresele înregistrate de omenire de la începu¬ 
turile sale sînt atît de evidente şi de strălucitoare, încît 
orice tentativă de a le pune în discuţie s-ar reduce la 
un exerciţiu de retorică. Şi totuşi, ordonarea lor într-o 
serie regulată şi continuă nu este atît de uşoară pe cît 

A 

pare. In 

foloseau, pentru a şi le reprezenta, scheme de o admi¬ 
rabilă simplitate: epoca pietrei cioplite, epoca pietrei 
şlefuite, epoca de cupru, de bronz, de fier. Dar ele sînt 
prea simple. Astăzi presupunem că uneori cioplirea şi 
şlefuirea pietrei au coexistat; atunci cînd a doua teh¬ 
nică a eclipsat-o complet pe prima, aceasta nu a fost ca 
rezultat al unui progres tehnic izvorît spontan din 
etapa anterioară, ci ca o tentativă de a copia în piatră 
armele şi uneltele din metal pe care le aveau civi¬ 
lizaţiile, fără îndoială mai „avansate 44 , dar de fapt 
contemporane cu imitatorii lor. Dimpotrivă, olăritul, 
considerat ca aparţinînd „epocii pietrei şlefuite 44 , este 
asociat cu cioplitul pietrei în anumite regiuni din 
nordul Europei. 


urmă cu vreo cincizeci de ani specialiştii 

Pentru a nu vorbi decît despre epoca pietrei cio¬ 
plite, numită paleolitic, pînă acum cîţiva ani se credea 
că diversele forme ale acestei tehnici — caracterizînd, 
respectiv, tehnicile în „nuclee 14 , în „aşchii 44 sau în 
„lame 44 , ar fi corespuns unui progres istoric în trei 
etape, numite paleoliticul inferior, paleoliticul mijlociu 
şi paleoliticul superior. Astăzi se admite că aceste trei 
forme au coexistat, constituind nu etapele unei evoluţii 
cu sens unic, ci aspectele sau, cum se spune, „facie¬ 
surile 44 unei realităţi în nici un caz statice, ci supuse 
unor variaţii şi transformări foarte complexe. De fapt, 
faciesul levallois , deja citat, şi a cărui perioadă de 
înflorire se situează între 250 şi 70 de mii de ani 

înaintea epocii creştine, a atins în tehnica pietrei 
cioplite o perfecţiune ce n-ar fi trebuit să apară decît la 
sfîrşitul neoliticului, adică 245 pînă la 65 de mii de ani 
mai tîrziu, şi pe care ne-ar fi foarte greu să o repro¬ 
ducem astăzi. 

Tot ce este adevărat despre culturi se poate aplica 
şi în planul raselor umane, însă fără să putem stabili 
(din cauza ordinelor de mărime diferite) vreo corelaţie 
între cele două procese: în Europa, omul de Nean- 
derthal n-a precedat formele mai vechi ale lui Homo 
sapiens; acestea i-au fost contemporane, dacă nu chiar 
precursoare. Şi nu este exclus ca tipurile cele mai 
diverse de hominizi să fi coexistat în timp, dacă nu şi 
în spaţiu: „pigmeii 44 din Africa de Sud, „giganţii 44 din 
China si din Indonezia etc. 

Repetăm că toate acestea nu au ca scop negarea 
realităţii unui progres al umanităţii, ci ne invită să ni-1 
imaginăm cu mai multă prudenţă. Dezvoltarea cunoş¬ 
tinţelor despre preistorie şi â arheologiei are tendinţa 
de a etala în spaţiu forme de civilizaţie pe care ni 
le-am fi imaginat mai degrabă eşalonate în timp. Acest 
lucru implică două aspecte: mai întîi că „progresul" 
(dacă acest termen mai este potrivit pentru a desemna 
o realitate foarte diferită de aceea căreia i-a fost aplicată 
iniţial) nu este nici necesar, nici continuu; el apare 
prin salturi şi ricoşeuri sau prin mutaţii, cum ar spune 
biologii. Aceste salturi şi ricoşeuri nu înseamnă o 
deplasare continuă în aceeaşi direcţie; ele sînt precum 
mişcările calului în jocul de şah, care poate înainta, 
dar numai cu salturi în direcţii diferite. Omenirea în 
progres nu seamănă deloc cu o persoană urcînd pe o 
scară, adăugind cu fiecare mişcare a sa o nouă treaptă 
la cele deja cucerite; ea evocă mai degrabă un jucător 
ale cărui şanse sînt jucate cu mai multe zaruri şi care, 
de fiecare dată cînd le aruncă, le poate vedea împrăşti- 
indu-se pe masă, dînd tot atîtea calcule posibile. Ceea 
ce cîştigă la o aruncare poate oricînd să piardă la 
următoarea, căci numai foarte rar istoria este cumula¬ 
tivă, adică rareori rezultatele se pot aduna pentru a da 
o combinaţie favorabilă. 

Că această acumulare nu este privilegiul unei 
civilizaţii sau al unei perioade istorice, o dovedeşte din 
plin exemplul Americii. Acest imens continent a văzut 

venirea omului, cu siguranţă nişte mici grupuri de 
nomazi care au trecut strîmtoarea Bering, profitînd de 
ultimele glaciaţiuni, la o dată ce nu poate fi cu mult 
anterioară mileniului 20. în douăzeci sau douăzeci şi 
cinci de mii de ani, aceşti oameni au reuşit una din 
cele mai uimitoare demonstraţii de istorie cumulativă 
din lume, explorînd cu de-amănuntul resursele unui 
mediu natural nou, domesticind (alături de cîteva 
specii animale) cele mai variate specii vegetale, pentru 
hrana, leacurile şi otrăvurile lor şi — lucru fără prece¬ 
dent în alte părţi — ridicînd plantele otrăvitoare, cum 
ar fi maniocul, la rangul de aliment de bază, sau altele 
la cel de stimulent sau anestezic; adunînd anumite 
otrăvuri şi stupefiante, în funcţie de speciile de animale 
asupra cărora au ele efecte; în sfîrşit, ridicînd anumite 
meşteşuguri, cum ar fi ţesutul, ceramica şi prelucrarea 
metalelor preţioase la cel mai înalt grad de perfecţiune. 
Pentru a putea aprecia această imensă operă, ar fi 
suficient să cîntărim contribuţia Americii la dezvoltarea 
civilizaţiilor Lumii Vechi. în primul rînd cartoful, 
cauciucul, tutunul şi coca (baza anesteziei moderne), 
care sînt, cu utilităţi diferite, fireşte, patru stîlpi ai 
civilizaţiei occidentale; porumbul şi arahidele, care 
aveau să revoluţioneze probabil economia africană, 
înainte de a se generaliza în regimul alimentar din 
Europa; apoi cacaua, vanilia, roşia, ananasul, ardeiul, 
mai multe specii de fasole, bumbac, castravete, pepeni, 
în fine, cifra zero, baza aritmeticii şi, indirect, a mate- 

maticii moderne, era cunoscută şi folosită de mayaşi 
cu cel puţin o jumătate de mileniu înainte ca savanţii 
indieni s-o fi descoperit şi de la care a preluat-o Europa, 
prin intermediul arabilor. Poate că din acest motiv 
calendarul lor era, în aceeaşi epocă, mai exact decît al 
Lumii Vechi. întrebarea dacă regimul politic al inca¬ 
şilor era socialist sau totalitar a făcut să curgă multă 
cerneală. în orice caz, folosea cele mai moderne for¬ 
mule şi era cu mai multe secole în avans faţă de 
fenomenele europene de acelaşi tip. Atenţia deosebită 
acordată recent curarei ar reaminti, dacă ar mai fi 
nevoie, că toate cunoştinţele ştiinţifice ale indigenilor 
americani, referitoare la atîtea substanţe vegetale nefo¬ 
losite de restul lumii, pot încă să aducă omenirii 
importante contribuţii. 


6. Istorie staţionară si istorie cumulativă 


Discuţia precedentă despre exemplul american 
trebuie să ne invite să ducem mai departe reflecţiile 
noastre asupra diferenţei dintre istoria „staţionară" şi 
istoria „cumulativă". Dacă i-am acordat Americii privi¬ 
legiul de a avea o istorie cumulativă, n-am facut-o 
oare fiindcă îi recunoaştem paternitatea asupra unui 
anumit număr de contribuţii pe care le-am împru¬ 
mutat de la ea sau care seamănă cu ale noastre ? Dar 
care ar fi atitudinea noastră în prezenţa unei civilizaţii 
care nu ar dezvolta decît valori proprii, dintre care nici 
una n-ar fi susceptibilă să intereseze civilizaţia obser¬ 
vatorului ? Nu cumva acesta din urmă ar fi tentat s-o 
califice drept staţionară ? în alţi termeni, distincţia 
dintre cele două forme de istorie depinde oare de 
natura intrinsecă a culturilor cărora li se aplică, sau 
rezultă de fapt din perspectiva etnocentrică în care ne 
plasăm întotdeauna atunci cînd evaluăm o cultură 
diferită de a noastră ? Astfel, noi vom considera drept 
cumulativă orice cultură ce s-ar dezvolta într-un sens 
analog culturii noastre, adică a cărei dezvoltare ar fi, 

pentru noi, înzestrată cu semnificaţie. Dimpotrivă, 
celelalte culturi ne-ar apărea ca fiind staţionare, nu 
pentru că ele ar fi aşa, ci pentru că direcţia lor de 
dezvoltare nu semnifică nimic pentru noi, nu este 
măsurabilă în termenii sistemului de referinţă pe care 
îl utilizăm noi. 

Că lucrurile stau aşa rezultă dintr-o examinare, 
fie şi sumară, a condiţiilor în care folosim distincţia 
între cele două tipuri de istorie, nu pentru a caracteriza 
societăţi diferite de a noastră, ci chiar în interiorul 
acesteia. Această utilizare este mai frecventă decît ne 
imaginăm. Oamenii în vîrstă consideră în general ca 
staţionară istoria care se scurge în timpul bătrîneţii lor, 
în opoziţie cu istoria cumulativă la care au fost martori 
în anii lor de tinereţe. O epocă în care ei nu mai sînt 
angajaţi activ, în care ei nu mai joacă nici un rol, nu 
mai are sens: nu se mai întîmplă nimic, sau ceea ce se 
întîmplă nu poate avea, pentru ei, decît un caracter 
negativ; în acest timp nepoţii lor trăiesc aceeaşi peri¬ 
oadă cu o fervoare pe care bunicii lor au uitat-o. 
Adversarii unui regim politic nu recunosc de bunăvoie 
că acesta totuşi evoluează; ei îl condamnă în bloc şi îl 
scot în afara istoriei, ca pe un fel de antract monstruos 
al cărui sfîrşit abia va permite reluarea vieţii. Cu totul 
alta este părerea partizanilor regimului, şi cu atît mai 
mult, trebuie să menţionăm, cu cît ei participă mai 
mult, şi la nivel mai înalt, la funcţionarea sistemului. 

Istoricitatea sau, mai exact spus, evenimenţialitatea 
unei culturi sau a unui proces cultural depinde, astfel, 
nu de proprietăţile lor intrinseci, ci de poziţia în care 
ne găsim faţă de ele, de numărul şi de diversitatea 
intereselor noastre care sînt legate de el. 

Opoziţia dintre culturile progresive şi culturile 
inerte pare astfel să rezulte, mai întîi, dintr-o diferenţă 
de localizare. Pentru un observator care şi-a „focalizat 4 * 
microscopul la o anumită distanţă de obiectiv, corpurile 
plasate dincoace sau dincolo de acest punct apar, chiar 
dacă abaterea este de doar cîteva sutimi de milimetru, 
ca fiind neclare şi înceţoşate, sau chiar nu apar deloc: 
nu le putem vedea decît pe rînd. O altă comparaţie ne 
va permite să observăm aceeaşi iluzie. Este comparaţia 
care se foloseşte pentru a explica primele noţiuni de 
teorie a relativităţii. Pentru a demonstra că dimen¬ 
siunea şi viteza de deplasare a corpurilor nu sînt valori 
absolute, ci depind de poziţia observatorului, se amin¬ 
teşte faptul că, pentru un călător aşezat la fereastra 
unui tren, viteza şi lungimea altor trenuri variază după 
cum ele se deplasează în acelaşi sens sau în cel opus. 
Or, orice membru al unei culturi este la fel de strîns 
legat de ea, ca şi acest călător de trenul său. Aceasta 
deoarece, încă din copilărie, anturajul ne imprimă, 
prin mii de demersuri conştiente sau inconştiente, un 
sistem complex de referinţă, format din judecăţi de 
valoare, motivaţii, centri de interes şi chiar o perspectivă 

reflexivă pe care ne-o impune educaţia, asupra deve¬ 
nirii istorice a civilizaţiei noastre, fără de care aceasta 
nu ar fi de conceput, sau ar apărea în contradicţie cu 
conduitele reale. Ne deplasăm efectiv cu acest sistem 
de referinţă, iar realităţile culturale exterioare nu pot fi 
observate decît prin intermediul deformărilor pe care 
el ni le impune, atunci cînd nu ne pune chiar în 
imposibilitatea de a mai percepe ceva. 

Intr-o foarte mare măsură, distincţia dintre cultu¬ 
rile care se „mişcă“ şi culturile care nu se „mişcă“ se 
explică prin aceeaşi diferenţă de poziţie care face ca, 
pentru călătorul nostru, un tren în mişcare să înainteze 
sau să stea pe loc. Dar cu o diferenţă a cărei importanţă 
va fi înţeleasă pe deplin doar în ziua — a cărei sosire 
îndepărtată o putem totuşi întrezări — în care se va 
încerca formularea unei teorii a relativităţii generalizate 
în alt sens decît acela al lui Einstein, adică aplicabilă 
atît ştiinţelor fizice cît şi ştiinţelor sociale: şi într-un 
caz, şi în celălalt, totul pare să se petreacă simetric, dar 
inversat. Observatorului din lumea fizică (după cum 
o arată exemplul călătorului), sistemele ce evoluează 
în acelaşi sens cu sistemul său îi par imobile, în timp 
ce acelea care evoluează în sens opus i se par mai 
rapide. Situaţia este contrară în cazul culturilor, din 
moment ce ele ne apar active atunci cînd se deplasează 
în acelaşi sens cu al nostru, şi staţionare, cînd direcţia 
lor de deplasare este diferită. Dar în cazul ştiinţelor 

umaniste factorul viteză nu are decît o valoare meta¬ 
forică. Pentru a face valabilă comparaţia, trebuie să îl 
înlocuim cu factorii informaţie şi semnificaţie. Or, 
ştim că este posibil să acumulăm mult mai multe 
informaţii despre un tren care se mişcă paralel cu al 
nostru şi cu o viteză apropiată (ca, de exemplu, să 
examinăm figurile călătorilor, să-i numărăm etc.), decît 
despre un tren care ne depăşeşte sau pe care îl depăşim 
în mare viteză, sau decît despre un altul, care ni se va 
părea foarte scurt, de vreme ce el circulă în celălalt 
sens. La limită, el trece atît de repede, încît nu păstrăm 
despre el decît o impresie confuză, din care pînă şi 
senzaţia de viteză lipseşte; el se reduce la o tulburare 
de o clipă a cîmpului vizual: el nici nu mai este un 
tren, el nu mai semnifică nimic. Se pare deci că ar 
exista o relaţie între noţiunea fizică de mişcare aparentă 
şi o altă noţiune ce aparţine în egală măsură fizicii, 
psihologiei şi sociologiei, aceea de cantitate de infor¬ 
maţie susceptibilă de a „trece“ de la un individ la altul 
sau de la un grup la altul, în funcţie de cît de mare este 
diferenţa dintre culturile cărora le aparţin. 

De fiecare dată cînd sîntem tentaţi să calificăm o 
cultură umană ca inertă sau staţionară, trebuie deci să 
ne întrebăm dacă nu cumva acest imobilism aparent 
rezultă tocmai din necunoaşterea de către noi a adevă¬ 
ratelor sale interese, conştiente sau inconştiente, şi 
dacă nu cumva, avînd criterii diferite de ale noastre, 

această cultură nu este şi ea, referindu-se la noi, victimă 
a aceleiaşi iluzii. Altfel spus, vom apărea unii altora ca 
fiind total lipsiţi de orice interes, şi aceasta pur şi 
simplu pentru că nu ne asemănăm. 

Civilizaţia occidentală s-a dedicat cu totul, de vreo 
două-trei secole, punerii la dispoziţia omului a unor 
mijloace mecanice din ce în ce mai puternice. Dacă 
adoptăm acest criteriu, cantitatea de energie disponibilă 
pe cap de locuitor devine expresia gradului mai mult 
sau mai puţin înalt de dezvoltare a societăţilor umane. 
Civilizaţia occidentală, sub forma ei nord-americană, 
va ocupa locul de frunte, societăţile europene venind 
după ele, avînd în urmă o mulţime de societăţi asiatice 
şi africane care vor deveni repede indistincte. Or, aceste 
sute sau chiar mii de societăţi pe care le numim 
„insuficient dezvoltate 1 ' sau „primitive 11 , şi care se 
contopesc într-un ansamblu difuz cînd le privim din 
punctul de vedere menţionat (punct de vedere deloc 
potrivit pentru a le caracteriza, de vreme ce această 
direcţie de dezvoltare le lipseşte sau ocupă în sistemul 
lor un loc puţin important), sînt de fapt cu totul opuse 
unele altora în alte privinţe; vom ajunge deci la diferite 
clasificări, în funcţie de punctul de vedere adoptat. 

Dacă criteriul avut în vedere ar fi fost aptitudinea 
de a domina mediile geografice cele mai ostile, nu 
încape îndoială că eschimoşii, pe de o parte, şi beduinii, 
pe de altă parte, ar fi avut cîştig de cauză. India a ştiut 

mai bine decît orice altă civilizaţie să elaboreze un 
sistem filozofico-religios, iar China, un mod de viaţă, 
ambele capabile să reducă urmările psihologice ale 
unui dezechilibru demografic. Acum treisprezece se¬ 
cole, Islamul formulase deja o teorie a solidarităţii 
tuturor formelor vieţii umane — tehnică, economică, 
socială, spirituală —, pe care Occidentul nu a desco¬ 
perit-o decît foarte recent, o dată cu anumite idei din 
gândirea marxistă şi cu apariţia etnologiei moderne. 
Se ştie ce loc important au ocupat arabii în viaţa 
intelectuală a evului mediu, prin intermediul acestei 
viziuni profetice. Occidentul, maestru al maşinilor, se 
dovedeşte a avea cunoştinţe foarte sumare despre 
utilizarea şi resursele acestei maşini supreme, care 

A 

este corpul uman. In acest domeniu, ca şi în cel conex, 
al raporturilor dintre fizic şi moral, dimpotrivă, Orien¬ 
tul şi Extremul Orient au asupra sa un avans de mai 
multe milenii; ele au realizat aceste vaste sinteze 
teoretice şi practice: yoga în India, tehnicile respiratorii 
chinezeşti sau gimnastica viscerală a vechilor populaţii 
maori 16 . Agricultura fără pămînt, acum la ordinea 
zilei, a fost practicată timp de mai multe secole de 
anumite popoare polineziene care ar fi putut, de 
asemenea, să înveţe tot restul lumii arta navigaţiei şi 
care l-au zdruncinat profund, în secolul al XVIII-lea, 
dezvăluindu-i un mod de viaţă socială şi morală mai 


16 Populaţia băştinaşă din Noua Zeelandă ( n. t.). 

liberă şi mai generoasă decît s-ar fi putut imagina 
vreodată. 

Pentru tot ce este legat de organizarea familiei şi 
de armonizarea raporturilor dintre grupul familial şi 
cel social, australienii, înapoiaţi în plan economic, 
ocupă un loc atît de avansat în raport cu restul omenirii, 
încît pentru a înţelege sistemele de reguli elaborate de 
ei în mod conştient şi raţional, este nevoie să se facă 
apel la formele cele mai rafinate ale matematicii moder- 

A 

ne. Intr-adevăr, ei sînt cei care au descoperit că legătu¬ 
rile căsătoriei formează suportul pe care celelalte relaţii 
sociale nu sînt decît nişte broderii, deoarece chiar şi în 
societăţile moderne, unde rolul familiei tinde să se 
restrîngă, intensitatea legăturilor de familie nu scade: 
ea se diminuează doar, într-un cerc mai restrîns, la 
marginea căruia vin să se conecteze alte legături, ţinînd 
de alte familii. Legarea familiilor prin intermediul 
căsătoriilor mixte poate să conducă la formarea unor 
vaste articulaţii care menţin tot edificiul social şi îi dau 
supleţe. Cu o admirabilă luciditate, australienii au 
teoretizat acest mecanism şi au inventariat principalele 
metode permiţînd realizarea lui, cu avantajele şi deza¬ 
vantajele aferente fiecărei metode. Astfel, ei au depăşit 
planul simplei observaţii empirice, pentru a se ridica 
la cunoaşterea legilor matematice ce guvernează siste¬ 
mul. Şi aceasta atît de bine, încît nu este deloc exagerat 
să recunoaştem în ei nu numai pe întemeietorii oricărei 

sociologii generale, ci şi pe adevăraţii iniţiatori ai 
măsurătorilor în ştiinţele sociale. 

Bogăţia şi îndrăzneala invenţiei estetice a melane- 
zienilor, talentul lor de a integra în viaţa socială pînă şi 
cele mai obscure produse ale activităţii inconştiente a 
spiritului constituie unul dintre cele mai înalte culmi 
pe care le-a atins omenirea în aceste domenii. Contri¬ 
buţia Africii este încă şi mai complexă, dar la fel de 
puţin cunoscută, deoarece importanţa rolului său de 
creuzet cultural al Lumii Vechi a început să fie înţeleasă 
de puţin timp: loc unde toate influenţele au venit să se 
amestece pentru a pleca mai departe sau pentru a 
rămîne în rezervă, dar întotdeauna transformate, în 
sensuri noi. Civilizaţia egipteană, a cărei importanţă 
pentru omenire se cunoaşte, nu poate fi înţeleasă decît 
ca operă comună a Asiei şi a Africii, iar marile sistemele 
politice ale vechii Africi, construcţiile sale juridice, 
doctrinele sale filozofice ascunse multă vreme occiden¬ 
talilor, arta plastică şi muzica sa, care explorează 
metodic toate posibilităţile oferite de fiecare mijloc de 
expresie, sînt tot atîtea indicii ale unui trecut extra¬ 
ordinar de fertil. Acesta este de altfel atestat direct prin 
perfecţiunea vechilor tehnici de prelucrare a bronzului 
şi a fildeşului, care depăşesc cu mult tot ceea ce practica 
Occidentul în aceste domenii în aceeaşi epocă. Am 
amintit deja contribuţia americană, deci este inutil să 
mai revenim la ea aici. 

De altfel, nu trebuie să ne concentrăm atenţia 
doar asupra acestor contribuţii disparate, căci ele ar 
putea să ne creeze impresia, de două ori falsă, a unei 
civilizaţii mondiale avînd aspectul unui costum de 
arlechin. Ne-am folosit în exces de următoarele adjec¬ 
tive : feniciană pentru scriere, chinezeşti pentru hîrtie, 
praf de puşcă, busolă, indiene pentru sticlă şi oţel. 
Acestea sînt mai puţin importante decît felul în care o 
cultură le grupează, le reţine sau le exclude. Iar ceea 
ce conferă originalitate fiecărei culturi constă mai 
degrabă în modul său specific de a rezolva probleme şi 
de a pune în lumină valorile care sînt aproximativ 
aceleaşi pentru toţi oamenii, deoarece toţi oamenii, 
fără excepţie, au un limbaj, tehnici, artă, cunoştinţe de 
tip ştiinţific, credinţe religioase, o organizare socială, 
economică şi politică. Or, această proporţie nu este 
niciodată aceeaşi pentru fiecare cultură, iar etnologia 
modernă încearcă acum să descopere mai degrabă 
originile secrete ale acestor opţiuni decît să facă un 
inventar al unor trăsături izolate. 


7. Locul civilizaţiei occidentale 

A 


împotriva unei astfel de argumentaţii se vor for¬ 
mula, poate, obiecţii, din cauza caracterului său teo¬ 
retic. Se va spune că este posibil ca, în planul unei 
logici abstracte, nici o cultură să nu fie capabilă de o 
judecată dreaptă asupra alteia, de vreme ce o cultură 
nu poate evada din sine, aprecierile sale rămînînd, în 
consecinţă, prizoniere ale unui inevitabil relativism. 
Dar priviţi în jurul vostru, urmăriţi ce se petrece în 
lume de un secol încoace şi toate speculaţiile voastre 
se vor spulbera. Departe de a rămîne închise în ele 
însele, toate civilizaţiile recunosc, unele după altele, 
superioritatea uneia dintre ele, civilizaţia occidentală. 
Nu vedem oare cum toată lumea îi împrumută treptat 
tehnicile, modul de viaţă, distracţiile, pînă şi îmbrăcă¬ 
mintea ? Diogene dovedea existenţa mişcării mergînd; 
şi însuşi marşul culturilor umane, începînd cu marile 
populaţii ale Asiei şi terminînd cu triburile pierdute în 
jungla braziliană sau africană, dovedeşte, printr-o 
adeziune unanimă, fără precedent în istorie, că una 
din formele civilizaţiei umane este superioară tuturor 

celorlalte: ceea ce ţările „insuficient dezvoltate 44 le 
reproşează celorlalte, la întrunirile internaţionale, este 
nu că le-ar occidentaliza, ci că nu li se dau destul de 
repede mijloacele de a se occidentaliza. 

Atingem aici punctul cel mai sensibil al dezbaterii 
noastre; n-ar servi la nimic să vrei să aperi originali- 

A 

tatea culturilor umane împotriva lor însele. In plus, 
unui etnolog îi este extrem de dificil să estimeze corect 
un fenomen ca universalizarea civilizaţiei occidentale, 
şi aceasta din mai multe motive. In primul rînd, 
existenţa unei civilizaţii mondiale este probabil un 
fapt unic în istorie sau ale cărui precedente ar trebui 
căutate într-o preistorie îndepărtată, despre care nu 
ştim aproape nimic. Apoi, asupra consistenţei acestui 
fenomen planează o mare incertitudine. Este cunoscut 
faptul că, de un secol şi jumătate, civilizaţia occidentală 
tinde să se răspîndească în lume, fie în totalitatea sa, 
fie prin unele din elementele sale cheie, cum ar fi 
industrializarea şi că, în măsura în care celelalte culturi 
caută să-şi păstreze ceva din moştenirea tradiţională, 
această tentativă se reduce, în general, la suprastructuri, 
adică la aspectele cele mai fragile, despre care se poate 
presupune că vor fi spulberate de transformările pro¬ 
funde ce au loc. Dar fenomenul este în curs de desfă¬ 
şurare şi încă nu-i putem cunoaşte rezultatul. Se va 
încheia el printr-o occidentalizare integrală a planetei, 
cu variante ruseşti sau americane P Vor apărea unele 

forme sincretice, aşa cum se întrevăd unele posibilităţi 
în lumea islamică, în India şi China ? Sau poate că 
fluxul şi-a atins apogeul şi va începe refluxul, lumea 
occidentală fiind gata să dispară, la fel ca acei monştri 
preistorici, din cauza expansiunii sale fizice incompa¬ 
tibile cu mecanismele interne care îi asigură existenţa ? 
Ţinînd cont de toate aceste rezerve, vom încerca să 
evaluăm procesul ce se desfăşoară sub ochii noştri şi 
căruia îi sîntem, conştient sau inconştient, agenţi, 
auxiliari sau victime. 


Vom începe prin a observa că această adeziune la 
modul de viaţă occidental sau la unele din aspectele 
sale este departe de a fi atît de spontană pe cît le place 


occidentalilor să creadă. Ea rezultă nu atît dintr-o 
alegere liberă, cît din lipsa unei alternative. Civilizaţia 
occidentală şi-a trimis soldaţii şi misionarii, şi-a im¬ 
plantat agenţiile comerciale, şi-a impus plantaţiile în 
toată lumea; a intervenit direct sau indirect în viaţa 
popoarelor de culoare; a schimbat radical modul lor 
tradiţional de existenţă, fie impunîndu-1 pe al său, fie 
instituind condiţiile care au provocat prăbuşirea cadre¬ 
lor existente, fără a le înlocui cu altceva. Popoarele 
subjugate sau dezorganizate nu puteau deci decît să 
accepte soluţiile de schimbare care li se ofereau sau, 
dacă nu erau dispuse să o facă, să spere că se vor 
apropia destul de mult de civilizaţia occidentală, pentru 
a fi capabilă să o înfrunte pe acelaşi teren. In absenţa 

unui asemenea dezechilibru în raportul de forţe, socie¬ 
tăţile nu se predau cu atîta uşurinţă; ele au un Weltan- 
schauung 17 semănînd mai curînd cu acela al bietelor 
triburi din estul Braziliei, de care etnograful Curt 
Nimuendaju 18 a reuşit să fie adoptat şi potrivit căruia 
indigenii, de fiecare dată cînd acesta revenea după o 
şedere în centrele civilizate, lăcrimau de mila lui, la 
gîndul suferinţelor pe care trebuie să le fi îndurat el 
acolo, departe de singurul loc — satul lor —, unde 
credeau ei că viaţa merită să înfrunţi suferinţa de a o 
trăi. 

Totuşi, formulînd această rezervă, n-am făcut decît 
să ne îndepărtăm de la subiect. Dacă superioritatea 
occidentală nu se întemeiază pe liberul consimţămînt, 
atunci nu cumva ea se bazează tocmai pe cantitatea 
mai mare de energie de care dispune, şi care, singură, 
i-a permis să smulgă acest consimţămînt ? Aici însă ne 
izbim de o dificultate. Căci această inegalitate de forţe 
nu mai depinde de subiectivitatea colectivă, ca în cazul 
gesturilor de adeziune pe care tocmai le-am evocat. 

17 Concepţie metafizică asupra lumii şi a vieţii, bazată pe 
intuirea realităţilor existenţiale (în limba germană în 
text) ( n. ti). 

18 Curt Unkel, etnolog şi antropolog german care a studiat 
organizarea socială a unor triburi braziliene şi a publicat 
rezultatul cercetărilor sale în Germania (1914-1922) şi 
Statele Unite (1939-1952). Numele de Nimuendaju i-a 
fost dat de oamenii triburilor studiate ( n. ti). 

Ea este un fenomen obiectiv, pe care îl putem explica 
doar apelînd la argumente obiective. 

Nici vorbă să întreprindem aici un studiu de 
filozofie a civilizaţiilor; s-ar putea scrie volume întregi 
despre natura valorilor promovate de civilizaţia occi¬ 
dentală. Nu le vom releva decît pe cele mai evidente, 
pe cele care sînt mai puţin supuse controverselor. Se 
pare că ele se reduc la două. După cum afirmă Leslie 
A. White 19 , civilizaţia occidentală urmăreşte, pe de o 
parte, să crească mereu cantitatea de energie dispo¬ 
nibilă pe cap de locuitor şi, pe de altă parte, să protejeze 
şi să prelungească viaţa omului; pentru a fi mai concişi, 
vom considera că al doilea aspect este o formă a 
primului, de vreme ce cantitatea de energie disponibilă 
creşte în valoare absolută, o dată cu durata şi interesul 
acordat existenţei individuale. Pentru a înlătura orice 
discuţie, vom admite şi faptul că aceste aspecte pot fi 
însoţite de fenomene compensatorii, cu rol ele frînă: 
de exemplu, marile masacre din timpul războaielor 
mondiale şi inegalitatea repartizării energiei disponi¬ 
bile între indivizi şi între clase. 

Acestea fiind spuse, se constată imediat că, dacă 
civilizaţia occidentală şi-a urmărit, într-adevăr, scopu¬ 
rile cu un exclusivism care poate să constituie şi 


19 Autor, printre altele, al studiului Energy and the Evolu- 
tion of Culture, in American Anthropologist , voi. 45, 

1943 in. t.). 

slăbiciunea sa, ea nu este, cu siguranţă, şi singura. 
Toate societăţile umane, încă din cele mai vechi tim¬ 
puri, au acţionat în acelaşi sens; şi tocmai aceste 
societăţi foarte îndepărtate şi foarte vechi, pe care noi 
le considerăm totuna cu popoarele „sălbatice" contem¬ 
porane, sînt cele care au realizat în acest domeniu cele 
mai hotărîtoare progrese. La ora actuală, ele constituie 
totuşi cea mai mare parte a ceea ce noi numim civili¬ 
zaţie. încă mai depindem de imensele descoperiri care 
au marcat ceea ce se numeşte, fără nici o exagerare, 
revoluţia neolitică: agricultura, creşterea animalelor, 
olăritul, ţesutul. De opt sau zece mii de ani noi nu am 
făcut altceva decît să aducem unele perfecţionări aces¬ 
tor arte ale „civilizaţiei". 

Este adevărat că unii îşi arogă, în mod supărător, 
meritul de a-şi fi pus eforturile, inteligenţa şi imaginaţia 
în slujba descoperirilor recente, în timp ce invenţiile 
realizate de omenire în perioada sa „barbară" ar fi 
apărut clin întîmplare, epoca respectivă neavînd, în 
definitiv, decît puţine merite. Această aberaţie, pe cît 
de gravă, pe atît de răspîndită, ni se pare a fi de natură 
să ne împiedice atît de mult înţelegerea exactă a 
raporturilor dintre culturi, încît credem că este esenţial 
să o spulberăm. 


8. Hazard si civilizaţie 


Citim în unele tratate de etnologie — şi nu dintre 
cele mai puţin importante — că omul datorează desco¬ 
perirea focului unui fulger întîmplător sau unui incen¬ 
diu în savană, că găsirea unui animal fript întîmplător 
în aceste condiţii i-a dat ideea coacerii alimentelor; că 
inventarea olăritului a apărut prin uitarea unui bulgăre 
de argilă în apropierea vetrei. S-ar putea crede că 
omul ar fi trăit pe atunci într-un fel de vîrstă de aur a 
tehnologiei, în care invenţiile se culegeau la fel de 
simplu ca fructele sau florile. Omului modern i-ar 
reveni în schimb munca asiduă şi iluminările de geniu. 

Această viziune naivă derivă dintr-o totală ignorare 
a complexităţii şi diversităţii operaţiilor implicate chiar 
şi de cele mai elementare tehnici. Pentru a fabrica 
eficient o unealtă din piatră cioplită, nu este suficient 
să loveşti o piatră pînă cînd crapă; aceasta s-a văzut 
abia atunci cînd s-a încercat reproducerea principalelor 
tipuri de unelte preistorice. Abia atunci şi, de asemenea, 
observînd aceeaşi tehnică la indigenii care o mai 
stăpînesc, s-a descoperit complexitatea procedeelor 

necesare care merg, uneori, pînă la fabricarea prelimi¬ 
nară a unor veritabile „aparate de tăiat 11 : ciocane dotate 
cu contragreutăţi pentru a controla forţa impactului şi 
direcţia acestuia; dispozitive de amortizare, pentru a 

/V 

evita ca vibraţiile să spargă aşchia de piatră. In plus, 
mai trebuie să dispui de un vast ansamblu de noţiuni 
despre locurile unde se găsesc pietrele potrivite, despre 
procedeele de extracţie, rezistenţa şi structura materia¬ 
lelor utilizate, un antrenament muscular corespun¬ 
zător, pricepere etc., într-un cuvînt, un adevărat 
„ceremonial 11 echivalent, mutatis mutandis , cu diversele 
capitole ale metalurgiei. 

Tot aşa, incendiile naturale pot uneori să frigă sau 
să prăjească, dar este foarte greu de conceput (în afara 
fenomenelor vulcanice, a căror distribuţie geografică 
este restrînsă) că ar putea să fiarbă sau să coacă în 
aburi; or, aceste metode de a găti nu sînt mai puţin 
răspîndite decît celelalte. Prin urmare, n-avem de ce 
să excludem actul inventiv, evident necesar în ultimele 
cazuri şi pentru explicarea primelor situaţii discutate. 

Olăritul este un bun exemplu, deoarece este răs- 
pîndită convingerea că nu poate fi nimic mai simplu 
decît să modelezi un bulgăre de argilă şi să-l arzi în 
foc. Cine crede acest lucru, să încerce. Mai întîi trebuie 
găsită cea mai potrivită argilă, aleasă după un mare 
număr de condiţii naturale necesare; dar nu este 
suficient, deoarece o argilă, neamestecată cu un anumit 


57 


Hazard şi civilizaţie 


material inert, ales în funcţie de caracteristicile sale 
speciale, nu va putea da după ardere un recipient 
utilizabil. Mai trebuie elaborată o tehnică de modelaj 
care să permită realizarea acestui adevărat tur de forţă: 
menţinerea în echilibru pentru un timp îndelungat şi 
modelarea simultană a unui corp plastic, care „curge 11 ; 
şi, în sfîrşit, trebuie descoperit cel mai bun combustibil, 
forma cuptorului, tipul de căldură şi durata de ardere 
care să permită obţinerea solidităţii şi a impermeabili¬ 
tăţii, în pofida pericolului de crăpare, farîmiţare şi 
deformare. Am putea să mai dăm numeroase exemple. 
Toate aceste operaţii sînt mult prea numeroase şi 
complexe pentru a fi puse pe seama hazardului. Nici 
una din ele, luată separat, nu înseamnă nimic, ci doar 
combinarea lor, gîndită, dorită, căutată şi experimen¬ 
tată, conduce la reuşită. Hazardul, fără îndoială, are 
un rol, dar el singur nu aduce nici un rezultat. Timp 
de aproximativ două mii cinci sute de ani, lumea 
occidentală a cunoscut existenţa electricităţii — descope¬ 
rită, desigur, din întîmplare —, dar această întîmplare 
ar fi rămas sterilă fără eforturile intenţionate şi dirijate 
de ipotezele unui Ampere sau ale unui Faraday. Hazar¬ 
dul n-a jucat un rol mai mare nici în inventarea arcului, 
a bumerangului sau a sarbacanei, nici în apariţia 
agriculturii şi a creşterii animalelor, ca în descoperirea 
penicilinei, unde, se ştie, intervenţia sa nu a lipsit. 
Trebuie deci să distingem cu atenţie transmiterea unei 

tehnici de la o generaţie la alta, operaţie relativ simplă, 
graţie observaţiei şi a antrenamentului cotidian, de 
crearea sau ameliorarea tehnicilor în cadrul fiecărei 
generaţii. Acestea din urmă presupun mereu aceeaşi 
capacitate imaginativă şi aceleaşi eforturi îndîrjite din 
partea indivizilor, oricare ar fi tehnica particulară avută 
în vedere. Societăţile pe care le numim primitive nu 
sînt mai puţin bogate decît celelalte în oameni ca 
Pasteur sau ca Palissy . 

Vom regăsi de îndată hazardul şi probabilitatea, 
dar în altă parte şi cu un alt rol. Nu le vom folosi 
pentru a explica mai comod naşterea invenţiilor de-a 
gata, ci pentru a interpreta un fenomen ce se situează 
la un alt nivel al realităţii: de reţinut că, în pofida unei 
doze de imaginaţie, de spirit inventiv, de efort creator, 
despre care putem presupune că rămîne aproape con¬ 
stantă de-a lungul istoriei omenirii, această combinaţie 
nu determină mutaţii culturale importante decît în 
anumite perioade şi în anumite locuri. Deoarece, 
pentru a ajunge la acest rezultat, nu sînt suficienţi 
doar factorii pur psihologici: mai întîi ei trebuie să fie 
prezenţi, cu o orientare similară, la un număr suficient 
de indivizi, astfel încît creatorul să fie asigurat de 

20 Bernard Palissy — savant şi scriitor francez (n. 1510, 
Agen, m. 1589, Paris), experimentator pasionat în dome¬ 
niul ceramicii; a publicat, în 1580, Discoursadmirables, 
dovedindu-se un precursor al utilizării metodei experi¬ 
mentale în ştiinţă ( n. t.). 

existenţa unui public. Această condiţie depinde, la 
rîndul ei, de reunirea unui număr considerabil de alţi 
factori, de natură istorică, economică şi sociologică. 
Vom ajunge, pentru a explica diferenţele în traseul 
civilizaţiilor, să invocăm ansambluri de cauze atît de 
complexe şi de discontinue, încît ar fi imposibil să le 
cunoaştem, fie din raţiuni practice, fie chiar din raţiuni 
teoretice, cum ar fi apariţia, imposibil de evitat, a 

/V 

perturbaţiilor legate de tehnicile de observare. Intr-ade¬ 
văr, pentru a descîlci această problemă alcătuită din 
fire atît de numeroase şi de subţiri, ar trebui să supu¬ 
nem societatea respectivă (şi lumea ce o înconjoară), 
unui studiu etnografic global şi de durată. Chiar şi 
fără a evoca dimensiunile întreprinderii, se ştie că 
etnografii, care lucrează totuşi la o scară infinit mai 
redusă, se lovesc adesea, în observaţiile lor, de schim¬ 
bările subtile pe care simpla lor prezenţă le induce în 
grupul uman ce constituie obiectul lor de studiu. La 
nivelul societăţilor moderne, se ştie, de asemenea, că 
\public-opinion\poli, unul din cele mai eficace mijloace 
de sondaj, modifică orientarea acestei opinii prin chiar 
utilizarea sa, impunînd în rîndul populaţiei un factor 
de reflecţie asupra sinelui, pînă atunci inexistent. 

Această situaţie justifică introducerea noţiunii de 

4 « 

probabilitate în ştiinţele sociale, prezentă încă de mult 
timp în anumite ramuri ale fizicii, de exemplu în 
termodinamică. Asupra acestui aspect vom mai reveni; 

pentru moment, va fi suficient să ne amintim că 
diversitatea descoperirilor moderne nu rezultă dintr-o 
mai mare frecvenţă sau dintr-o mai bună disponi¬ 
bilitate a geniului la contemporanii noştri. Ba dimpo¬ 
trivă, din moment ce am recunoscut că, de-a lungul 
secolelor, fiecare generaţie n-a avut altceva de făcut 
pentru a progresa decît să adauge ceva la capitalul 
lăsat moştenire de generaţiile anterioare. Acestora le 
datorăm nouăzeci la sută din bogăţia noastră, ba chiar 
mai mult, dacă evaluăm data de apariţie a principalelor 
descoperiri, raportînd-o la aceea, aproximativă, a naş¬ 
terii civilizaţiei. Constatăm astfel că agricultura apare 
într-o fază recentă, corespunzătoare cu 2% din această 
durată, metalurgia cu 0,7%; alfabetul cu 0,35%, fizica 
lui Galileo Galilei cu 0,035%, iar darwinismul cu 
0,009% 21 . Revoluţia ştiinţifică şi industrială occidentală 
se înscrie în întregime într-o perioadă egală cu aproxi¬ 
mativ o jumătate de miime din istoria omenirii. Am 
putea deci să ne arătăm prudenţi înainte de a afirma 
că aceasta ar fi destinată să-i schimbe total sensul. 


Nu este mai puţin adevărat — şi aceasta ar fi, 
credem, expresia finală pe care o putem da problemei 
noastre — că, din punctul de vedere al invenţiilor 
tehnice (şi al reflecţiei ştiinţifice care le face posibile), 
civilizaţia occidentală s-a arătat a fi mai cumulativă 
decît altele; că, după ce dispusese de acelaşi capital 


21 21 Leslie A. White, The Science of Culture, New York, 

1949, p. 196 ( n. a.). 

neolitic iniţial, ea a ştiut să-i aducă îmbunătăţiri (scrie¬ 
rea alfabetică, aritmetica şi geometria), dintre care pe 
unele le-a uitat repede; dar că, după o stagnare ce, în 
linii mari, se întinde pe două mii sau două mii cinci 
sute de ani (începînd din mileniul I înaintea erei 
creştine şi pînă aproximativ în secolul al XVIII-lea), 
ea s-a impus, dintr-o dată, ca focar al unei revoluţii 


industriale căreia numai revoluţia neolitică i-ar putea 
sta alături prin amploare, universalitate şi importanţa 
consecinţelor ei. 


Prin urmare, de două ori în istoria sa şi la un 
interval de aproximativ două mii de ani, omenirea a 
ştiut să acumuleze o mulţime de invenţii orientate în 
acelaşi sens. Şi acest mare număr de invenţii, pe de o 
parte, cît şi continuitatea lor, pe de altă parte, s-au 
concentrat într-un timp suficient de scurt încît să ducă 
la realizarea unor înalte sinteze tehnice, care au provo¬ 
cat schimbări semnificative în raporturile omului cu 
natura şi au făcut posibile, la rîndul lor, alte schimbări. 
Imaginea unei reacţii în lanţ, declanşate de corpi 
catalizatori, permite ilustrarea acestui proces care, pînă 
în prezent, s-a repetat doar de două ori în toată istoria 
umanităţii. Dar cum s-a produs aceasta ? 


în primul rînd nu trebuie să uităm că şi alte 
revoluţii, avînd caracter cumulativ, ar fi putut avea loc 
în alte părţi, în alte perioade, dar ţinînd de alte domenii 
de activitate umană. Am explicat mai sus de ce revo- 

luţia noastră industrială, ca şi revoluţia neolitică (ce o 
precedă în timp, dar demonstrează aceleaşi preocupări) 
sînt singurele pe care le percepem ca atare, deoarece 
sistemul nostru de referinţă ne permite să le măsurăm. 
Toate celelalte schimbări care s-au produs, desigur, nu 
ne apar decît sub formă de fragmente, sau profund 
deformate. Ele nu pot să aibă un sens pentru omul 
occidental modern (în orice caz, nu unul complet); el 
le ignoră adesea pînă şi existenţa. 

/V 

In al doilea rînd, exemplul revoluţiei neolitice 
(singura, de altfel, pe care omul occidental modern 
şi-o poate reprezenta destul de clar) ar trebui să-l facă 
mai modest în legătură cu preeminenţa pe care ar 
putea fi tentat să o revendice în favoarea unei rase, 
unei regiuni sau unei ţări. Revoluţia industrială s-a 
născut în Europa occidentală, apoi a apărut în Statele 
Unite şi în Japonia, din 1917 ea s-a accelerat în 
Uniunea Sovietică iar mîine, de bună seamă, se va ivi 
în altă parte; de la o jumătate de secol la alta, ea 
străluceşte, mai mult sau mai puţin, cînd într-un loc, 
cînd într-altul. Ce reprezintă însă, la scara mileniilor, 
problemele de prioritate care ne alimentează astăzi 
vanitatea ? 

Acum o mie sau două mii de ani, revoluţia neoli¬ 
tică s-a declanşat simultan în bazinul Mării Egee, în 
Egipt, în Orientul Apropiat, în valea Indului şi în 
China; şi, după utilizarea carbonului radioactiv pentru 


63 


Hazard si civilizaţie 


determinarea perioadelor arheologice, putem afirma 
că neoliticul american, mai vechi decît se credea pînă 
acum, nu a început cu mult mai tîrziu decît în Lumea 
Veche. Şi probabil că trei sau patru văi mici ar putea 
revendica în această competiţie o prioritate de cîteva 
secole. Ce putem şti astăzi despre aceasta ? Din contra, 
sîntem siguri că problema priorităţii nici nu are impor¬ 
tanţă, tocmai pentru că simultaneitatea apariţiei acelo¬ 
raşi răsturnări tehnologice (urmate îndeaproape de 
tulburări sociale), pe nişte teritorii atît de vaste şi în 
regiuni atît de îndepărtate, arată că ea nu a depins de 
geniul unei rase sau al unei culturi, ci de condiţii atît 
de generale, încît se situează în afara cunoaşterii 
umane. Putem fi siguri că, dacă revoluţia industrială 
n-ar fi apărut mai întîi în Europa occidentală şi de 
nord, ea s-ar fi manifestat într-o bună zi într-un alt 
punct de pe glob. Şi dacă, după cîte se pare, ea se va 
întinde pe întregul pămînt locuit, fiecare cultură va 
adăuga atîtea contribuţii specifice, încît istoricul mile¬ 
niilor viitoare va considera desigur inutilă dorinţa de a 
afla cine poate pretinde, pentru unul sau două secole, 
prioritatea asupra ansamblului. 

Acestea fiind stabilite, trebuie să mai introducem 
o limitare, dacă nu în legătură cu validitatea, cel puţin 
despre rigoarea distincţiei între istoria staţionară şi 
istoria cumulativă. Această distincţie nu numai că 
depinde de interesele noastre, după cum am demon- 

A 

strat-o mai sus, dar ea nu este niciodată clară. In cazul 
invenţiilor tehnice este cert că nici o perioadă, nici o 
cultură nu este absolut staţionară. Toate popoarele 
deţin şi transformă, îmbunătăţesc sau uită tehnici 
suficient de complexe pentru a le permite să-şi domine 
mediul. Altminteri ar fi dispărut de mult. Prin urmare, 
nu există diferenţe între istoria cumulativă şi istoria 
non-cumulativă; orice istorie este mai mult sau mai 
puţin cumulativă. Se ştie, de exemplu, că vechii chinezi 
şi eschimoşii au dus artele mecanice foarte departe; 
puţin a lipsit ca ei să ajungă la punctul în care „reacţia 
în lanţ“ s-ar fi declanşat, determinînd trecerea de la 
un tip de civilizaţie la altul. Cunoaştem exemplul 
prafului de puşcă: chinezii rezolvaseră din punct de 
vedere tehnic toate problemele pe care le ridica acesta, 
în afară de aceea a utilizării sale în vederea unor 
rezultate masive. Vechii mexicani nu ignorau roata, 
cum se spune adesea; o cunoşteau aşa de bine încît 
fabricau animale pe rotiţe pentru copii; le-ar mai fi 
trebuit un singur pas pentru a avea carul. 

în aceste condiţii, problema rarităţii relative (pen¬ 
tru fiecare sistem de referinţă) a culturilor „mai cumu- 
lative“ în raport cu cele „mai puţin cumulative 11 se 
reduce la o problemă cunoscută, care aparţine teoriei 
probabilităţilor. Este aceeaşi problemă ca a determina 
probabilitatea relativă a unei combinaţii complexe în 
raport cu alte combinaţii de acelaşi tip, dar de o 

complexitate mai redusă. La ruletă, de exemplu, un 
grup de două numere consecutive (7 şi 8,12 şi 13,30 şi 
31, de pildă), este destul de frecvent; unul de trei 
numere este deja rar, iar unul de patru, şi mai rar. Şi 
numai o dată dintr-un număr extrem de mare de 
încercări se va realiza poate o serie de şase, şapte sau 
opt numere consecutive. Dacă atenţia noastră se fixea¬ 
ză în exclusivitate asupra seriilor lungi (de exemplu, 
dacă pariem pe serii de cinci numere consecutive), 
seriile mai scurte vor deveni pentru noi echivalente cu 
seriile neordonate. Aceasta înseamnă să uităm că ele 
diferă de seriile noastre doar cu o fracţiune şi că, privite 
din alt punct de vedere, ele pot avea o regularitate la 
fel de mare. Să împingem comparaţia noastră şi mai 
departe. Un jucător care şi-ar transfera tot cîştigul pe 
serii din ce în ce mai lungi, ar putea fi descurajat, 
după mii sau milioane de încercări, văzînd că nu-i 
iese niciodată seria de nouă numere consecutive şi s-ar 
gîndi că ar fi fost mai bine să se fi oprit mai devreme. 
Totuşi, este posibil ca un alt jucător, urmînd aceeaşi 
formulă de pariu, dar pe serii de alt tip (de exemplu, 
un anumit ritm al alternanţei de roşu şi negru sau de 
par şi impar), să aprecieze ca semnificative nişte combi¬ 
naţii în care primul jucător nu ar vedea decît o lipsă de 
ordine. Omenirea nu evoluează într-un sens unic. Şi 
dacă, pe un anumit plan, ea pare staţionară sau chiar 
regresivă, aceasta nu înseamnă că, dintr-un alt punct 

de vedere, ea nu poate fi sediul unor importante 
transformări. 

Marele filozof englez al secolului al XVTII-lea, 
David Hume, a încercat într-o bună zi să lămurească 
falsa problemă pe care şi-o pun mulţi oameni cînd se 
întreabă de ce nu sînt frumoase toate femeile, ci doar o 
mică minoritate. Nu i-a fost greu să demonstreze că 
problema nu are nici un sens. Dacă toate femeile ar fi 
cel puţin la fel de drăguţe precum cea mai frumoasă 
dintre ele, le-am găsi banale şi ne-am păstra califica¬ 
tivul pentru o mică minoritate care ar depăşi modelul 
comun. Tot aşa, cînd ne interesează un anumit tip de 
progres, atribuim acest merit culturilor care îl reali¬ 
zează în cel mai înalt grad şi rămînem indiferenţi faţă 
de celelalte. Astfel, progresul nu este decît maximum 
unor progrese într-un sens prestabilit de gustul fiecă¬ 


ruia. 


9. Colaborarea culturilor 


Trebuie să abordăm problema noastră, în sfîrşit, 
sub un ultim aspect. Un jucător ca acela despre care a 
fost vorba în paragrafele precedente, care nu ar paria 
decît pe seriile cele mai lungi (indiferent de criteriul 
după care ar concepe aceste serii), ar avea toate şansele 
să se ruineze. Lucrurile ar sta altfel în cazul unei 
coaliţii de jucători pariind pe aceleaşi serii de numere 
în valoare absolută, dar pe mai multe rulete şi ajutîn- 
du-se, punînd în comun rezultatele favorabile combi¬ 
naţiilor fiecăruia. Căci dacă, obţinînd singur numerele 
21 şi 22, am nevoie de un 23 pentru a-mi continua 
seria, există, evident, mai multe şanse ca acest număr 
să iasă la una dintre cele zece mese decît la o anumită 
masă. 

Or, această situaţie seamănă mult cu aceea a 
culturilor care parcurg formele de istorie cele mai 
cumulative. Aceste forme extreme n-au fost niciodată 
rezultatul unor culturi izolate, ci al mai multor culturi, 
combinîndu-şi voluntar sau involuntar jocurile şi reali- 
zînd prin diverse mijloace (migraţii, împrumuturi, 

schimburi comerciale, războaie), aceste coaliţii al căror 
model tocmai l-am expus. Şi astfel devine evidentă 
absurditatea de a declara că o cultură este superioară 
alteia. Şi aceasta deoarece atîta timp cît ea ar fi izolată, 
nu ar putea fi niciodată „superioară“; la fel ca şi 
jucătorul izolat, ea nu ar reuşi decît mici serii de cîteva 
elemente, iar probabilitatea ca o serie lungă să-i iasă 
vreodată în istoria sa ar fi atît de scăzută (fără a fi 
teoretic exclusă), încît ar trebui să aştepte un timp cu 
mult mai îndelungat decît durata în care se înscrie 
întreaga dezvoltare a omenirii, pentru a spera să o 
vadă realizîndu-se. Dar, aşa cum am mai spus, nici o 
cultură nu este singură; ea se află întotdeauna coalizată 
cu alte culturi, şi aceasta îi permite să realizeze serii 
cumulative. Probabilitatea ca între aceste serii să apară 
una lungă depinde în mod natural de durata şi de 
variabilitatea regimului de coalizare. Din aceste 
remarci se desprind două consecinţe. 

Pe parcursul acestui studiu ne-am întrebat de mai 
multe ori cum se face că omenirea a rămas staţionară 
timp de nouă zecimi din istoria sa sau chiar mai mult: 
primele civilizaţii au apărut în urmă cu două sute de 
mi i pînă la cinci sute de mii de ani, iar condiţiile de 
viaţă s-au transformat numai în cursul ultimelor zece 
mii de ani. Dacă analiza noastră este exactă, cauza nu 
este că omul paleolitic ar fi fost mai puţin inteligent 
sau mai puţin dotat decît succesorul său neolitic, ci 
simplul fapt că în istoria omenirii, o combinaţie de 

grad n s-a realizat într-un timp t\ ea s-ar fi putut 
produce mult mai devreme sau mult mai tîrziu. Acest 
lucru nu are mai multă semnificaţie decît numărul de 
încercări pe care un jucător trebuie să le aştepte pentru 
a vedea o combinaţie dată realizîndu-se: această com¬ 
binaţie poate ieşi la prima încercare, ia o mie, la un 
milion sau niciodată. Dar în tot acest timp omenirea, 
ca şi jucătorul, nu încetează să facă speculaţii. Fără să 
o dorească întotdeauna şi fără să-şi dea seama de 
aceasta, ea face „afaceri“ culturale, se lansează în 
operaţii „civilizatoare 11 , nu toate fiind încununate de 
succes. Uneori are o reuşită, alteori îşi compromite şi 
achiziţiile anterioare. Marile simplificări la care ne 
împinge necunoaşterea celor mai multe aspecte ale 
societăţilor preistorice ne oferă imaginea unui traseu 
nesigur şi sinuos, căci nimic nu este mai ciudat decît 
aceste salturi, de la apogeul levallois 22 la mediocritatea 

de la splendorile aurignaciene şi 


mustenana 


23 


22 In realitate tehnica levallois, apărută în acheuleanul 
paleoliticului inferior şi prezentă şi în clactonian, pînă 
la sfîrşitul paleoliticului inferior, a cunoscut apogeul în 
musterian (paleoliticul mijlociu) ( n. t.). 

23 Termen derivat de la peştera Le Moustier din localitatea 
Peyzac-le-Moustier, Oordogne, Franţa; musterianul este 
complexul cultural din paleoliticul mijlociu; împreună 
cu unele faciesuri premusteriene, el cuprinde mari spaţii 
geografice; omul de Neandertal, specific acestei peri¬ 
oade, dezvoltă tehnica cioplirii pe aşchii, în tehnică 
levallois sau non-levallois (n. t ). 

solutreene 24 la asprimea magdaleniană 25 , apoi la 
contrastele extreme oferite de diversele aspecte ale 
mezoliticului. 

Ceea ce este adevărat în timp este la fel de adevărat 
şi în spaţiu, dar trebuie exprimat în alt mod. Şansa ca 
o cultură să totalizeze acest complex ansamblu de 
invenţii de tot felul, pe care-1 numim civilizaţie, depin¬ 
de de numărul şi diversitatea culturilor împreună cu 
care elaborează — cel mai adesea involuntar — o strate¬ 
gie comună. Am spus număr şi diversitate. Comparaţia 
dintre Lumea Veche şi Lumea Nouă în ajunul desco¬ 
peririi ei ilustrează bine această dublă necesitate. 

Europa de la începutul Renaşterii era locul de 
întîlnire şi de contopire a celor mai diverse influenţe: 
tradiţia greacă, latină, germanică, anglo-saxonă, arabă, 
chineză. Şi America precolumbiană dispunea, canti¬ 
tativ vorbind, de un mare număr de contacte culturale, 

24 Termen derivat de la localitatea Solutre, Saone-et-Loire, 
Franţa; termenul solutrean desemnează un facies cul¬ 
tural din paleoliticul superior din vestul Europei, avînd 
ca inventar tipic vîrfuri tip „frunze de laur“ sau „frunze 
de salcie", retuşate bifacial sau din vîrfuri cu peduncul 
lateral ( n . t.). 

25 Paleoliticul superior are patru etape: aurignacian, grave- 
tian, solutrean, magdalenian; atunci apar în Europa şi 
primele manifestări artistice (pictura, gravura, sculp¬ 
tura), care se vor dezvolta de-a lungul întregului paleolitic 
superior în Franţa de sud-vest şi în Spania cantabrică 

(vezi şi notele 14 şi 15, p. 29-30, n. t.). 

de vreme ce ambele Americi formează împreună o 
vastă emisferă. Dar, în timp ce culturile care se fecun¬ 
dează reciproc pe teritoriul european sînt produsul 
unei diferenţieri vechi de mai multe zeci de mii de ani, 
cele din America, ale căror populaţii sînt mai recente, 
au avut mai puţin timp pentru a se diferenţia, ele 
oferind un tablou relativ mai omogen. De aceea, deşi 
nu putem afirma că nivelul cultural din Mexic sau 
Peru era, în momentul descoperirii Americii, inferior 
celui din Europa (am văzut chiar că în anumite 
privinţe îi era superior), diversele aspecte ale culturii 
erau poate mai puţin articulate. Alături de reuşite 
uimitoare, civilizaţiile precolumbiene sînt pline de 
lacune, ele avînd, dacă se poate spune aşa, „găuri". 
Ele mai oferă şi spectacolul, mai puţin contradictoriu 
decît pare la prima vedere, al coexistenţei formelor 
precoce cu cele avortate. Organizarea lor prea puţin 
suplă şi slab diversificată explică plauzibil prăbuşirea 
lor în faţa unui pumn de cuceritori. Iar cauza profundă 
poate fi căutată în faptul că „alianţa" culturală ameri¬ 
cană cuprindea parteneri mai puţin diferiţi între ei 
decît cei din Lumea Veche. 

Nu există deci nici o societate care să fie cumu¬ 
lativă în sine şi prin sine. Istoria cumulativă nu este 
proprietatea anumitor rase sau culturi care s-ar distinge 
astfel de altele. Ea rezultă mai degrabă din conduita 
lor decît din natura lor. Ea exprimă o anumită moda- 




Claude Levi-Strauss 


72 


litate de existenţă a culturilor, care nu este altceva 
decît modul lor de a fi împreună. In acest sens, se 
poate spune că istoria cumulativă este caracteristică 
acelor supraorganisme sociale care sînt grupările de 
societăţi, în timp ce istoria staţionară — dacă ea există 
cu advărat — ar fi marca unui mod inferior de viaţă, 
acela al societăţilor izolate. 


Singura fatalitate, unica tară care ar putea doborî 
un grup uman şi l-ar împiedica să-şi realizeze pe 
deplin specificul, este izolarea. 

Acum înţelegem ceea ce adeseori ne apare drept 
slăbiciune şi stîngăcie în frecventele încercări, general 
acceptate, de explicare a diverselor contribuţii la civili¬ 
zaţie a raselor şi culturilor umane. Enumerăm trăsă¬ 
turi, verificăm minuţios chestiuni ţinînd de origine, 
conferim priorităţi. Oricît de bine intenţionate ar fi, 
aceste eforturi sînt zadarnice, deoarece sînt o triplă 
ratare. în primul rînd, meritul unei invenţii, acordate 
unei anumite culturi, nu este niciodată sigur. Timp de 
un secol, s-a crezut cu fermitate că porumbul a fost 
creat de către amerindieni prin încrucişarea unor soiuri 
sălbatice, iar teoria continuă să fie admisă (cel puţin 
provizoriu), dar nu fără o îndoială crescîndă, căci este 
posibil ca, de fapt, porumbul să fi ajuns în America 
(nu se prea ştie bine cînd şi cum), venind din Asia de 
sud-est. 

în al doilea rînd, contribuţiile culturale pot fi 
împărţite întotdeauna în două grupe. Pe de o parte 
avem sclipiri, achiziţii izolate, cu caracter limitat, a 
căror importanţă este uşor de evaluat. Faptul că tutunul 
ne-a venit din America este adevărat dar, în definitiv, 
în ciuda extremei bunăvoinţe manifestate în acest scop 
de instituţiile internaţionale, nu putem ca, de fiecare 
dată cînd fumăm o ţigară, să ne topim de recunoştinţă 
faţă de amerindieni. Tutunul este un dulce adaos la 
arta de a trăi, după cum cauciucul, de exemplu, este 
unul util; le datorăm acestora plăceri şi comodităţi 
suplimentare, dar, chiar dacă nu le-am fi cunoscut, 
rădăcinile civilizaţiei noastre n-ar fi fost zdruncinate 
şi, în caz că am fi avut neapărată nevoie, am fi ştiut să 
le găsim sau, dacă nu, să le înlocuim cu altceva. 

La celălalt pol (bineînţeles, cu o întreagă serie de 
forme intermediare), se află contribuţiile avînd carac¬ 
terul sistemului, adică ilustrînd modul propriu în care 
fiecare societate a ales să-şi exprime şi să-şi satisfacă 
ansamblul aspiraţiilor umane. Originalitatea şi natura 
de neînlocuit a acestor stiluri de viaţă sau, cum spun 
anglo-saxonii, a acestor pattern- uri, nu pot fi negate 
dar, pentru că ele exprimă o alegere exclusivă, nu 
vedem cum ar putea spera o civilizaţie să-şi însuşească 
stilul de viaţă al alteia, poate doar în cazul în care ar 
renunţa să mai fie ea însăşi. De fapt, încercările de 
compromis nu pot avea decît două rezultate: fie o 

dezorganizare şi o prăbuşire a pattem-ului unuia din 
grupuri, fie o sinteză originală, al cărei rezultat este 
apariţia unui al treilea pattern , diferit de celelalte două. 
De altfel, problema nu constă în a şti dacă o societate 
poate sau nu să profite de stilul de viaţă al vecinilor, ci 
dacă, şi în ce măsură, poate ea să ajungă să le înţeleagă 
şi chiar să le cunoască. Am văzut că această întrebare 
nu comportă un răspuns categoric. 

In sfîrşit, nu există nici o contribuţie fără beneficiar. 
Dar dacă există culturi concrete, pe care le putem 
încadra în timp şi spaţiu, şi despre care putem spune 
că „au contribuit 1 ' şi continuă să o facă, oare ce înseam¬ 
nă „civilizaţia mondială", presupusă a fi beneficiara 
tuturor acestor contribuţii ? Nu este vorba de o civili¬ 
zaţie distinctă de toate celelalte, bucurîndu-se de ace¬ 
laşi coeficient de realitate. Cînd vorbim de civilizaţie 
mondială, nu desemnăm o epocă sau un grup de 
oameni: utilizăm o noţiune abstractă, căreia îi asociem 
o valoare, fie morală, fie logică: morală, cînd este 
vorba de un scop pe care îl propunem societăţilor 
existente; logică, dacă înţelegem să grupăm, sub 
aceeaşi vocabulă, elementele comune ale diverselor 

culturi, evidenţiate prin analiză. In nici unul din cazuri 
nu trebuie să ascundem faptul că noţiunea de civilizaţie 
mondială este foarte săracă, schematică şi puţin consis¬ 
tentă sub aspectul conţinutului său intelectual şi afectiv. 
Dacă am încerca să evaluăm contribuţiile culturale cu 

adevărat importante ale unei istorii milenare şi ale 
întregii moşteniri de gînduri, suferinţe, dorinţe şi 
eforturi ale oamenilor care le-au dat viaţă, rapor- 
tîndu-le în exclusivitate la etalonul unei civilizaţii 
mondiale care în prezent nu este decît o formă fără 
fond, n-am reuşi decît să le sărăcim cu totul şi să le 
golim de substanţă pînă nu ar mai rămîne din ele 
decît un corp descărnat. 

Dimpotrivă, noi am căutat să demonstrăm că 
adevărata contribuţie a culturilor nu constă dintr-o 
listă a invenţiilor fiecăreia, ci în abaterea diferenţială 
care le individualizează în raport cu ansamblul. Recu¬ 
noştinţa şi modestia pe care fiecare cultură poate şi 
trebuie să le simtă faţă de toate celelalte nu se pot 
întemeia decît pe o singură convingere, aceea că toate 
celelalte culturi sînt diferite de a sa, în moduri foarte 
variate; şi aceasta, chiar dacă natura profundă a acestor 
diferenţe îi scapă sau chiar dacă, în ciuda eforturilor 
susţinute, nu reuşeşte s-o înţeleagă. 

Pe de altă parte, noi am conceput noţiunea de 
civilizaţie mondială ca pe un fel de concept-limită sau 
ca pe o modalitate simplificată de a ilustra un proces 
complex. Căci dacă demonstraţia noastră este valabilă, 
înseamnă că nu există, că nu poate exista o civilizaţie 
mondială în sensul absolut care se acordă adesea 
acestui termen, de vreme ce o civilizaţie presupune 
coexistenţa unor culturi foarte diverse şi constă în 

chiar această coexistenţă. Civilizaţia mondială nu poate 
fi altceva decît coaliţia la scară mondială a culturilor 
ce îşi păstrează, fiecare, originalitatea. 


10. Dublul sens al progresului 


Şi atunci nu cumva ne găsim în faţa unui paradox ? 
Considerînd termenii în accepţiunea pe care le-am 
dat-o, am văzut că orice progres cultural depinde de o 
coaliţie între culturi. Această coaliţie constă în punerea 
în comun (conştientă sau inconştientă, voluntară sau 
involuntară, intenţionată sau întîmplătoare, căutată 
sau impusă), a şanselor pe care fiecare cultură le 
întîlneşte în dezvoltarea ei istorică; în sfârşit, am admis 
că această coaliţie este cu atît mai fecundă, cu cît se 
stabileşte între culturi mai diversificate. Acestea fiind 
stabilite, se pare că ne găsim în faţa unor condiţii 
contradictorii. Căci acest joc în comun, din care rezultă 
orice progres, trebuie să aibă drept consecinţă, cu o 
scadenţă mai apropiată sau mai îndepărtată, o omoge¬ 
nizare a resurselor fiecărui jucător. Şi dacă diversitatea 
este o condiţie iniţială, trebuie să recunoaştem că 
şansele de cîştig devin tot mai scăzute pe măsură ce 
partida se prelungeşte. 

Se pare că nu există decît două remedii împotriva 
acestei consecinţe, altminteri de neevitat. Prima cere 

ca fiecare jucător să introducă în jocul său abateri 
diferenţiale; acest lucru este posibil, deoarece fiecare 
societate („jucătorul“ din modelul nostru teoretic) se 
compune dintr-o coaliţie de grupuri: confesionale, 
profesionale şi economice, şi deoarece miza socială 
este alcătuită din mizele tuturor acestor constituenţi. 
Inegalităţile sociale sînt exemplul cel mai frapant al 
acestei soluţii. Marile revoluţii pe care le-am ales spre 
exemplificare, cea neolitică şi cea industrială, au antre¬ 
nat nu numai o diversificare a corpului social, cum 
bine a remarcat Spencer, ci şi instaurarea statutului 
diferit al fiecărui grup, în primul rînd de natură 
economică. De mult timp s-a observat că descoperirile 
neolitice au provocat o rapidă diferenţiere socială, 
determinînd în vechiul Orient naşterea unor mari 
concentraţii urbane, apariţia statelor, a castelor şi a 
claselor. Aceeaşi observaţie se aplică şi revoluţiei indus¬ 
triale, condiţionată de apariţia proletariatului şi ajun- 
gînd la forme noi, din ce în ce mai accentuate, de 
exploatare a muncii umane. Pînă nu demult exista 
tendinţa de a considera aceste transformări sociale ca 
fiind consecinţe ale transformărilor tehnice, deci de a 
stabili între ele raporturi de tip cauză-efect. Dacă 
interpretarea noastră este exactă, relaţia de cauzalitate 
(cu succesiunea temporală pe care aceasta o implică) 
trebuie să fie abandonată (cum, de altfel, ştiinţa moder¬ 
nă tinde în general să facă), în folosul unei corelaţii 
funcţionale între cele două fenomene. 

Să remarcăm în trecere că recunoaşterea faptului 
că progresul tehnic a avut, drept corelativ istoric, 
dezvoltarea exploatării omului de către om, poate să 
ne îndemne să fim mai discreţi în manifestările de 
orgoliu pe care ni le inspiră cu atîta uşurinţă primul 
numit dintre cele două fenomene. 

Al doilea remediu este, în mare măsură, condi¬ 
ţionat de primul şi constă în introducerea în coaliţie, 
de bună voie sau cu forţa, a unor noi parteneri, de data 
aceasta externi, ale căror „mize“ să fie cît mai diferite 
de acelea ale primilor participanţi la alianţă. Şi acest 
remediu a fost verificat. Iar dacă termenul de capitalism 
corespunde în mare primei soluţii, termenii de impe¬ 
rialism sau colonialism o vor ilustra pe cealaltă. Expan¬ 
siunea colonială din secolul al XlX-lea a permis din 
plin Europei industriale să înnoiască (şi nu numai în 
profitul său) un elan care, fără introducerea popoarelor 
colonizate în circuit, ar fi riscat să se epuizeze mult 
mai devreme. 

Rezultă că în ambele cazuri soluţia constă în 
lărgirea coaliţiei, fie prin diversificare internă, fie prin 
cooptare de noi parteneri; în fond, este necesar ca 
numărul de membri să tot crească, adică să se refacă 
din complexitatea şi diversitatea situaţiei iniţiale. Dar 
este evident că aceste soluţii nu fac decît să încetinească, 
provizoriu, procesul. Nu poate să existe exploatare 
decît în interiorul unei coaliţii: între două grupuri, 


Claude Levi-Strauss 


80 


unul dominant, celălalt dominat, există contacte şi se 
produc schimburi. La rîndul lor, în pofida relaţiei 
unilaterale care le uneşte în aparenţă, aceste grupuri 
trebuie să-şi pună mizele în comun, conştient sau 
inconştient, şi astfel, progresiv, diferenţele dintre ele 
tind să se diminueze. Pe de o parte evoluţia socială, pe 
de altă parte, ascensiunea treptată spre independenţă 
a popoarelor colonizate ne permit să asistăm la deru¬ 
larea acestui fenomen; şi chiar dacă mai este încă 
mult drum de parcurs în aceste două direcţii, ştim că 
lucrurile vor evolua inevitabil în acest sens. Poate că, 
într-adevăr, trebuie interpretată ca o a treia soluţie 
apariţia în lume a regimurilor politice şi sociale antago¬ 
nice ; putem să admitem că o diversificare, înnoită de 
fiecare dată pe alt plan, permite, pentru o durată 
nedefinită, dincolo de formele variabile ce nu vor înceta 
niciodată să surprindă, menţinerea stării de dezechi¬ 
libru de care depinde supravieţuirea biologică şi 
culturală a umanităţii. 

Oricum ar fi, este dificil să-ţi reprezinţi altfel decît 
contradictoriu un proces ce poate fi rezumat astfel: 
pentru a progresa, oamenii trebuie să colaboreze, iar 
în cursul acestei colaborări, ei observă cum treptat 
contribuţiile lor ajung să se identifice, după ce iniţial 
erau diferite, aceasta fiind de fapt ceea ce făcea ca 
alianţa să fie fecundă şi necesară. 

Dar, chiar dacă această contradicţie nu poate fi 
rezolvată, datoria sacră a omenirii este să aibă în vedere, 
în mod egal, ambii termeni, să nu neglijeze pe unul în 
favoarea exclusivă a celuilalt; să se păzească neapărat 
de un particularism orb care ar încerca să acorde 
privilegiul naturii umane unei rase, unei culturi sau 
unei societăţi; şi, de asemenea, să nu uite niciodată că 
nici un segment al umanităţii nu dispune de formule 
aplicabile ansamblului şi că o omenire care se confundă 
într-un mod de viaţă nediferenţiat este de neconceput, 
nefiind altceva decît o omenire împietrită. 

In această privinţă, instituţiile internaţionale au 
în faţă sarcini imense şi grele responsabiltăţi. Şi unele 
şi celelalte sînt mai complexe decît am putea crede. 
Căci misiunea instituţiilor internaţionale este dublă: 
ea constă, pe de o parte, dintr-o lichidare şi, pe de alta, 

A 

dintr-o deşteptare. In primul rînd ele trebuie să asiste 
omenirea, făcînd cît mai puţin dureroasă şi periculoasă 
eliminarea acestor diversităţi sterile, reziduuri inutile 
ale unor tipuri de alianţă a căror prezenţă, ca vestigii 
putrede, constituie un permanent risc de infecţie pen¬ 
tru corpul internaţional. Ele trebuie să cureţe, la nevoie 
să amputeze şi să faciliteze naşterea altor forme de 
adaptare. 

Dar ele trebuie să vegheze cu atenţie ca nu cumva, 
pentru a păstra aceeaşi valoare funcţională cu a prece¬ 
dentelor, aceste noi forme de alianţă să le reproducă, 

sau să fie concepute după acelaşi model şi, în acelaşi 
timp, ca nu cumva noile forme să se reducă la soluţii 
din ce în ce mai insipide şi, în cele din urmă, inefi¬ 
ciente. Dimpotrivă, este necesar ca ele să ştie că ome¬ 
nirea este bogată în posibilităţi imprevizibile, care pot 
şoca la prima lor apariţie; că progresul nu este făcut 
după imaginea comodă a acestei „asemănări îmbună- 
tăţite“ în care ne place să lîncezim, ci că el înseamnă 
aventură, ruptură şi scandal. Omenirea este frămîntată 
de două procese contradictorii, dintre care unul tinde 
să instaureze unificarea, în timp ce celălalt încearcă să 
menţină sau să restabilească diversificarea. Poziţia în 
sistem a fiecărei epoci şi a fiecărei culturi, precum şi 
orientarea după care acestea se ghidează fac ca, din 
cele două procese, doar unul singur să pară a avea un 
sens, celălalt nefiind decît negarea primului. Dar a 
spune, cum am putea fi tentaţi, că omenirea se face şi 
se desface în acelaşi timp, înseamnă a ajunge din nou 
la o viziune incompletă. Pentru că, pe două planuri 
diferite şi la două niveluri opuse, avem două modalităţi 
de a se face. 


Necesitatea de a păstra diversitatea culturilor într-o 
lume ameninţată de monotonie şi uniformitate n-a 
scăpat, de bună seamă, instituţiilor internaţionale. Ele 
înţeleg că, pentru a atinge acest scop, nu este suficient 
să protejezi tradiţiile locale şi să acorzi vremurilor 
trecute un răgaz. Diversitatea în sine trebuie salvată şi 

nu conţinutul istoric pe care fiecare epocă îl dă acesteia 
şi care nu poate fi perpetuat dincolo de epoca respec¬ 
tivă. Trebuie deci să ascultăm cum creşte grîul, să 
încurajăm potenţiale nebănuite, să trezim la o viaţă 
comună toate talentele pe care istoria le ţine în rezervă; 
apoi, trebuie să fim pregătiţi să luăm în considerare 
fără surprindere, fără repulsie şi fără revoltă toate 
lucrurile neobişnuite pe care noile forme sociale de 
exprimare nu vor întîrzia să ni le ofere. Toleranţa nu 
este o poziţie contemplativă, împărţind indulgenţe în 
dreapta şi în stînga. Ea este o atitudine dinamică şi 
constă în a prevedea, a înţelege şi a promova tot ce 
există. Diversitatea culturilor umane este şi în spatele 
nostru, şi lîngă noi, şi în faţa noastră. Singura exigenţă 
pe care putem s-o concretizăm (şi care creează datorii 
corespunzătoare fiecărui individ) este ca diversitatea 
să se realizeze în forme care să se constituie în contri¬ 
buţii la mai marea generozitate a celorlalţi. 

a schimbat radical modul .or tradiţional de existenţă, fie 
impunîndu-1 pe ai său, fie instituind condiţiile care au 
provocat prăbuşirea cadrelor existente, fără a le înlocui cu 
altceva.“ 

